Source: http://docplayer.fi/1101-Tampereen-kaupunkiseudun-kavelyn-ja-pyorailyn-kehittamisohjelma-2030.html
Timestamp: 2017-03-26 09:22:13+00:00
Document Index: 25312064

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

TAMPEREEN KAUPUNKISEUDUN KÄVELYN JA PYÖRÄILYN KEHITTÄMISOHJELMA PDF
Download "TAMPEREEN KAUPUNKISEUDUN KÄVELYN JA PYÖRÄILYN KEHITTÄMISOHJELMA 2030"
1 TAMPEREEN KAUPUNKISEUDUN KÄVELYN JA PYÖRÄILYN KEHITTÄMISOHJELMA 2030 Liikennejärjestelmätyöryhmä Kuntajohtajakokous Seutuhallitus2 Maanmittauslaitos, lupa nro 293/MML/12 Pohjakartta Maanmittauslaitos lupanro 293/MML/12 Kannen kuva: Kalle Vaismaa ISBN Kirjapaino 20123 Esipuhe Tampereen kaupunkiseutu käynnisti kävelyn ja pyöräilyn kehittämisohjelman 2030 laatimisen kesäkuussa Työhön on sisältynyt laaja vuoropuhelu eri osapuolten ja intressiryhmien kanssa. Työhön kytkettiin alusta alkaen mukaan myös kaupunkiseudun maankäytön ja liikenteen suunnittelun asiantuntijoita sekä muita intressiryhmiä kyselyiden, työpajojen ja neuvotteluiden kautta. Työn alussa kaupunkiseudun kunnanvaltuustojen ja teknisten sektoreiden lautakuntien jäsenille järjestettiin Internetissä kysely, jossa selvitettiin luottamushenkilöiden näkemyksiä kävelyn ja pyöräilyn merkityksestä, liikennemuotojen kehittämisen rahoituksen tasosta ja kehittämistarpeesta sekä kävelyä ja pyöräilyä edistävien toimenpiteiden vaikuttavuudesta. Vastaavista asioista kartoitettiin näkemyksiä myös seudun hyvinvointipalveluryhmältä ja kuntien teknisissä sektoreissa työskenteleviltä henkilöiltä. Työpajoja järjestettiin kaksi. Ensimmäisessä työpajassa työstettiin kaupunkiseudun kävelyn ja pyöräilyn kehittämisstrategiaa visioineen ja tavoitteineen ja jälkimmäisessä työpajassa strategiaa tukevia kehittämistoimenpiteitä. Molempiin tilaisuuksiin osallistui yhteensä n kävelyn ja pyöräilyn asiantuntijaa. Lisäksi työn aikana järjestettiin Tampereen kaupunkiseudun joukkoliikennehankkeiden (palvelutason määrittäminen, kaupunkiraitiotie ja lähiliikennejuna) kanssa projektien yhteensovittamis- ja tiedottamistilaisuus learning cafe -tyyliin. Hankkeen laatimisesta vastanneeseen projektiryhmään ovat kuuluneet: Markku Lahtinen, pj. Kangasalan kunta Johanna Maria Järvinen, Tampereen kaupunkiseutu (syksyyn 2011 asti) Lauri Helke, Tampereen kaupunkiseutu (syksystä 2011 alkaen) Aulikki Graf, Tampereen kaupunkiseutu Päivi Nurminen, Tampereen kaupunkiseutu Timo Seimelä, Tampereen kaupunki Juha Paattakainen, Nokian kaupunki Pekka Virtaniemi, Ylöjärven kaupunki Timo Nevala, Lempäälän kunta Tero Vesanto, Pirkkalan kunta Päivi Valkama, Oriveden kaupunki Tapio Kauppila, Vesilahden kunta Erika Helin, Pirkanmaan ELY-keskus Elli Kotakorpi, ECO2- Ekotehokas Tampere 2020 Marko Nurminen, Ekokumppanit Oy (syksyyn 2011 asti) Juhana Suoniemi, Ekokumppanit Oy (syksystä 2011 alkaen) Hanketta ohjasi Tampereen kaupunkiseudun liikennejärjestelmätyöryhmä, jonka jäseniä työn tekohetkellä olivat Risto Laaksonen (pj.) Tampereelta, Lauri Helke (siht.) Tampereen kaupunkiseudulta, Pertti Heikkilä Pirkkalasta, Erika Helin Pirkanmaan ELY-keskuksesta, Jarmo Joutsensaari Liikennevirastosta, Johanna Järvinen Pirkanmaan liitosta, Juha Menonen Nokialta, Katariina Myllärniemi liikenne- ja viestintäministeriöstä, Jukka Mäkelä Kangasalalta, Mika Periviita Tampereelta, Seppo Reiskanen Ylöjärveltä, Päivi Valkama Orivedeltä ja Olli Viitasaari Lempäälästä. Hankkeen projektiryhmä kokoontui käsittelemään työn kulkua kuusi kertaa ja ohjausryhmä kaksi kertaa. Hankkeen pääkonsulttina toimi Insinööritoimisto Liidea Oy ( alkaen Ramboll Liikennejärjestelmät Oy). Liidean alikonsultteina toimivat Liikenteen tutkimuskeskus Verne Tampereen teknillisestä yliopistosta ja Navico Oy. Konsultin puolelta työhön osallistuivat seuraavat henkilöt: Reijo Vaarala (pp.), Marko Mäenpää, Kalle Vaismaa, Pasi Metsäpuro, Tuuli Rantala, Timo Perälä, Pekka Tahkola ja Mauri Myllylä. 34 Sisällysluettelo 1 Tampereen kaupunkiseudun kävelyn ja pyöräilyn kehittämisohjelma pähkinänkuoressa 5 2 Tampereen kaupunkiseudun kävelyn ja pyöräilyn strategia 2030 ja kehittämisohjelman tavoitteet Kävelyn ja pyöräilyn visio Strategiset tavoitteet Strategian taustatekijät Tampereen kaupunkiseudun strategiset linjaukset Kävelyn ja pyöräilyn valtakunnallinen strategia Kävelyn ja pyöräilyn valtakunnallinen toimenpidesuunnitelma Kävelyn ja pyöräilyn kehittämisohjelman tavoitteet 14 3 Käyttäjäryhmät ja liikennemuotojen asema Kävelyn ja pyöräilyn käyttäjäryhmät Kävely ja pyöräily liikennejärjestelmän osana Kävelijöiden ja pyöräilijöiden kulkutapaosuudet Kävelyn ja pyöräilyn asema muiden liikennemuotojen joukossa Kävely ja pyöräily maankäytön suunnittelussa Yleiskaavoitus Asemakaavoitus Väylien ylläpito ja hoito Yhdyskuntarakenteen vyöhykkeet Kävely ja pyöräily liikkumisen ohjauksessa 26 4 Tampereen kaupunkiseudun kävelyn ja pyöräilyn verkko ja ympäristö Nykyinen kävelyn ja pyöräilyn verkko tilastoina Kävelyn ja pyöräilyn verkolliset kehittämistarpeet Laatukäytävät Alueelliset pääväylät Kävelyn ja pyöräilyn pääreittien tavoiteverkko Polkupyörien liityntäpysäköinti pysäkkien yhteyteen Kuntien keskustojen kehittämistarpeet 44 5 Alustavat kärkitoimenpiteet Alustavien kärkitoimenpiteiden määrittämistapa Asenteet ja liikkumistottumukset Yhdyskuntarakenne sekä maankäytön ja liikennejärjestelmän yhteensovittaminen Infrastruktuuri Vastuutahot 54 6 Vaikutusten arviointi 55 7 Johtopäätökset ja jatkosuositukset 57 45 1 Tampereen kaupunkiseudun kävelyn ja pyöräilyn kehittämisohjelma pähkinänkuoressa Kävelyn ja pyöräilyn visio 2030: Tampereen kaupunkiseudulla kävellään ja pyöräillään merkittävästi nykyistä enemmän. Kaupunkiseutu on kestävän liikkumisen esimerkkialue Suomessa. Kävelyn ja pyöräilyn kehittämisohjelman keskeinen keino ilmastomuutoksen hillitsemiseksi liikennejärjestelmätasolla on nostaa joukkoliikenteen, kävelyn ja pyöräilyn yhteinen kulkutapaosuus vuoden prosentista prosenttiin vuoteen 2030 mennessä. Kävelyn ja pyöräilyn arvostusta omina liikkumismuotoina kasvatetaan ihmisten liikkumistottumuksissa, asenteissa ja päätöksenteossa, mikä samalla vaikuttaa rahoituksen jakaantumiseen kävelyn ja pyöräilyn eduksi. Kaupunkiseudulla omaksutaan valtakunnalliset linjaukset kävelyn ja pyöräilyn kehittämiseksi ja nostetaan kaupunkiseutu yhdeksi kävelyn ja pyöräilyn valtakunnalliseksi mallialueeksi osaamisen ja kehitystä ohjaavien mallikuntahankkeiden kautta. Voimakkaalla panostamisella kaikkiin kestävien liikkumismuotojen kehittämiseen vaikutetaan ihmisten mahdollisuuksiin vähentää henkilöauton käyttöä. Kävely ja pyöräily eivät kilpaile joukkoliikenteen kanssa, vaan mieluummin tukevat sitä. Joukkoliikennematkaan sisältyy aina liityntämatka pysäkille, mikä useimmiten tehdään joko jalan tai hyvien yhteyksien mahdollistaessa pyörällä. Joukkoliikenteen käyttäjän kynnys tehdä matkansa kävellen tai pyörällä on huomattavasti pienempi kuin henkilöauton käyttäjällä. Strategiset tavoitteet Visio saavutetaan kolmen strategisen tavoitteen avulla: I II Asenteet ja liikkumistottumukset Yhteinen halu kävelyn ja pyöräilyn aseman kohottamiseksi näkyy kaikkien hallinnonalojen toiminnassa. Yhdyskuntarakenne sekä maankäytön ja liikennejärjestelmän yhteensovittaminen Yhdyskuntarakenteen tiivistämisen sekä maankäytön ja liikennejärjestelmän yhteensovittamisen avulla palvelut ja työpaikat tuodaan kävellen ja pyöräillen paremmin saavutettaviksi. III Infrastruktuuri Kaupunkiseudulla on rakennetun alueen kattava, korkeatasoinen ja kaikkia käyttäjäryhmiä palveleva kävelyn ja pyöräilyn verkko. Päättäjien ja asukkaiden arvostus kävelyä ja pyöräilyä kohtaan muutetaan kulkutapavalintaan vaikuttaviksi kehittämistoimenpiteiksi suunnitelmissa, rahoituksessa ja kaikissa muissa toimenpiteissä. Työnantajat, liike-elämä ja julkiset tahot tuodaan mukaan yhteiseen kehittämistyöhön. Kävely ja pyöräily syrjäyttävät monella matkalla aikaisemmin käytetyn henkilöauton. Apuna käytetään mm. liikkumisen ohjaamista ja uuden teknologian mukanaan tuomia mahdollisuuksia kuten esim. sähköavusteisen pyörän käyttöä. Maankäytön ja liikenneverkon suunnittelussa peruslähtökohta on palveluiden ja toimintojen hyvä saavutettavuus kävellen, pyörällä ja joukkoliikenteellä. Kunta- ja aluekeskuksia kehitetään kävelyä ja pyöräilyä suosivaan suuntaan. Liikkumistarvetta vähennetään keskittämällä asuminen ja palveluverkon lisä- ja täydennysrakentaminen keskustoihin ja näitä ympäröiviin jalankulkuvyöhykkeisiin sekä joukkoliikennevyöhykkeille. Liikenneverkko jäsennetään nykyistä enemmän kävelyn ja pyöräilyn ehdoilla. Kaupunkiseudulle toteutetaan selkeät kävelyn ja pyöräilyn pääreitit, joihin hierarkialtaan alempi- 56 luokkaiset reitit integroidaan. Tavoiteverkko ohjaa myös koko alueen kävelyn ja pyöräilyn kehittämisen kokonaisuutta maankäytön suunnittelusta toteutukseen ja väylien kunnossapitoon asti. Liikkumisympäristön suunnittelussa tukeudutaan yhdyskuntarakenteen vyöhykkeisiin ja ollaan avoimia erilaisille Shared Space -ratkaisuille. Joukkoliikenteen fyysiset rakenteet, kävely- ja pyöräyhteydet ja pyörien liityntäpysäköintimahdollisuudet asemille ja pysäkeille sekä informaatiotekniikka toteutetaan korkeatasoisesti. Alustavat kärkitoimenpiteet Strategisten tavoitteiden toteutumista varten kävelyn ja pyöräilyn kehittämisohjelmassa on määritelty yhteensä 31 alustavaa kärkitoimenpidettä, joita tarkennetaan liikennemuotojen yksityiskohtaisten toimenpidesuunnitelmien laatimisessa. Keskeisinä kärkitoimenpiteinä esitetään kaupunkiseudun kävelyn ja pyöräilyn edistämisestä huolehtivan seurantaryhmän perustamista, kävelyn ja pyöräilyn laatukäytävien kehittämistä sekä jalankulku- ja pyöräilyväylien ylläpidon ja hoidon määrittämistä. Alustavissa kehittämistoimenpiteissä on suuri painoarvo maankäytön suunnittelulla sekä toimenpiteillä, joilla vaikutetaan ihmisten asenteisiin ja kannustetaan eri käyttäjäryhmiä lihasvoimin liikkumisen pariin. Kävely ja pyöräily maankäytön suunnittelussa Kaavoituksessa luodaan edellytykset kävelylle ja pyöräilylle suotuisan ympäristön syntymiselle. Työn aikana tehty suppea analysointi kaupunkiseudun kuntien yleis- ja asemakaavoihin osoitti, että kaavat täyttävät kävelyn ja pyöräilyn tarkastelun osalta maankäyttöja rakennuslain mukaiset vaatimukset, mutta kehitettävää löytyy. Kävelyn ja pyöräilyn kehittämisohjelmassa suositellaan, että yleiskaavassa osoitetaan kävelyn ja pyöräilyn pääverkon reitit selvissä tilanteissa joko kevyen liikenteen reitti tai kevyen liikenteen yhteystarve -merkintöjä käyttäen. Tarvittaessa pääreitit voidaan osoittaa myös ohjeellisena. Alueverkon reitit voidaan osoittaa pääreittien tapaan yksityiskohtaisessa yleiskaavassa, kun ratkaisut ovat selviä ja ne perustuvat ajan tasalla olevaan kävelyn ja pyöräilyn tavoiteverkkoon. Jos yleiskaavakarttaan ei merkitä kävelyn ja pyöräilyn pääreittejä, suositellaan siihen lisättäväksi vähintään yleismääräys, jossa kerrotaan missä liite- tai teemakartassa pääreitit esitetään yksityiskohtaista suunnittelua varten. Kuntien kaavoittajille ja liikennesuunnittelijoille suoritetun kyselyn perusteella yleiskaavakarttaan merkityt kävelyn ja pyöräilyn pääreitit siirtyvät hyvin asemakaavoihin. Samoin asemakaavoissa huomioidaan hyvin kävelyn ja pyöräilyn reittien mahdollisuudet kulkea osalla matkaa puistokäytävällä, tonttikadulla taikka muulla hiljaisella kadulla tai tiellä. Asemakaavojen laatimisessa kiinnitetään hyvin huomiota kävely- ja pyöräreittien sujuvuuteen sekä reittien yhteyksiin joukkoliikenteen pysäkeille. Asemakaavojen laatimisessa on jossain määrin esillä myös kävely- ja pyöräilyreittien esteettömyys, pyöräpysäköintipaikkojen tarve palvelujen yhteydessä sekä ajoneuvoliikenteen rauhoittaminen. Kyselyn perusteella asemakaavojen laatimiseen annetaan seuraavia kävelyä ja pyöräilyä edistäviä suosituksia: Kiinnitetään enemmän huomiota jalankulkijoiden ja pyöräilijöiden erotteluun, Kiinnitetään enemmän huomiota polkupyörien pysäköintipaikkojen tarpeeseen ja määrään joukkoliikenteen pysäkkien ja terminaalien yhteydessä, Kiinnitetään enemmän huomiota kävely- ja pyöräilyreittien sosiaaliseen turvallisuuteen, Vältetään kävelijöiden ja pyöräilijöiden sekä huoltoliikenteen kohtaamista. Lisäksi suositellaan, että kaavoissa arvioidaan alueen kytkeytyminen sekä olemassa olevaan kävelyn ja pyöräilyn verkkoon että tavoiteverkkoon. Lisäksi suunnittelussa tulee arvioida kaavan vaikutukset kävelyn ja pyöräilyn sekä joukkoliikenteen edistämiseen. 67 Kävelyn ja pyöräilyn nykyinen verkko ja ympäristö Tampereen kaupunkiseudulla on yli 1000 kilometriä kävely- ja pyöräilyväyliä. Työmatkaja asiointiliikenne Tampereelle onnistuu pyöräillen koko seudulta, sillä lähes kaikista kunnista on yhtenäinen väylä kuntakeskuksesta Tampereen keskustaan lukuun ottamatta Orivettä ja Vesilahtea. Pyöräilyväylien osalta Tampereen kaupunki on määritellyt seitsemän laatukäytävää: Kangasalan, Hervannan, Lempäälän, Pirkkalan, Nokian, Ylöjärven ja Teiskon laatukäytävät. Kaupungin määrittely koskee väylien osuuksia vain Tampereen rajojen sisällä. Seudullisessa pyöräilykartassa nämä seudulliset pääväylät on merkitty omalla värillään. Vahvuudet Kaunis ympäristö järvi- ja harjumaisemineen Pyöräily- ja kävelyväyliä on määrällisesti paljon Keskustojen liikenneturvallisuutta on parannettu mm. ohjaamalla raskas ja nopea liikenne kuntien ohi valtateitä pitkin Pyöräpysäköintiin on kiinnitetty viime vuosina yhä enemmän huomiota Väyliä on viitoitettu pääosin loogisesti ja epäjatkuvuuskohtia on melko vähän Matkoja on mahdollista ketjuttaa, sillä joukkoliikenne on melko toimivaa Kunnissa on meneillään keskustan kehittämisprosessit Monessa kunnassa ollaan laatimassa uutta osayleiskaavaa keskustan alueelle Puutteet Jalankulku- ja pyöräilyteiden talvihoito on puutteellista ja laatutaso vaihtelee Laadukkaita kävelyalueita kaivataan lisää Keskustojen kävelyolosuhteet ovat monin paikoin puutteelliset Keskustat ovat liian autovaltaisia ja osittain raskaan liikenteen osuus on korkea Muutamien kuntien keskustoja hallitsevat läpikulkevat vanhat valtatiet Näkövammaisia ja liikuntarajoitteisia ei oteta riittävästi huomioon bussipysäkkejä toteutettaessa Bussipysäkkien viihtyisyydessä ja palvelutasossa on parannettavaa Pyöräilyn pääväylien laatutaso on heikko Pyöräilyväyliä ei ole suunniteltu ajoneuvoliikenteen periaatteilla, vaan pyöräilyä on käsitelty pääosin jalankulkuna Kaksisuuntaisilla pyöräilyn pääväylillä vastakkaisia kulkusuuntia ei ole osoitettu tiemerkinnöin Risteyksissä pyöräliikenne on poikkeuksetta ohjattu jalankulkuliikenteen tavoin Väistämissäännöt ovat epäselvät sekä pyöräilijälle että autoilijalle Liikenneympäristö ei tue ja osoita reittien jatkuvuutta pyöräilijöille Monissa risteyksissä pyöräilijät joutuvat ylittämään korkeita reunakiviä Pyöräilijöille ei ole omaa valo-ohjausta, vaan he seuraavat pääosin jalankulkijoiden valo-ohjausta Liikennevaloliittymissä pyöräilijät joutuvat käyttämään painonappeja Kevyen liikenteen viitat ovat pieniä, joita pyöräilijän on vauhdissa vaikea nähdä Pyöräilyn kilpailukyky autoiluun nähden on melko huono koko seudulla Pyöräreittien loogisuus ja suunnistettavuus on huonompi kuin autoväylillä Pyöräväylillä on monin paikoin suuremmat korkeusvaihtelut kuin vieressä kulkevalla autoväylällä 7 8 K. Vaismaa 2 Tampereen kaupunkiseudun kävelyn ja pyöräilyn strategia 2030 ja kehittämisohjelman tavoitteet 2.1 Kävelyn ja pyöräilyn visio 2030 Tampereen kaupunkiseudulla kävellään ja pyöräillään merkittävästi nykyistä enemmän. Kaupunkiseutu on kestävän liikkumisen esimerkkialue Suomessa. Vuonna 2030 kävely ja pyöräily ovat tärkeitä, arvostettuja ja turvallisia jokapäiväisiä liikkumismuotoja Tampereen kaupunkiseudulla. Kaupunkiseutu on kävelyn ja pyöräilyn kehittämisen sekä joukkoliikenteen liityntäliikenteen järjestämisen esimerkkialue Suomessa, jossa pyörä on pop ja joukkoliikenteen paras kaveri. Voimakas panostus kestävään liikkumiseen on nostanut joukkoliikenteen, kävelyn ja pyöräilyn yhteistä kulkutapaosuutta vuoden prosentista prosenttiin vuoteen 2030 mennessä. Henkilöautomatkojen kulkutapaosuus on vähentynyt vastaavalla määrällä. Tampereen kaupunkiseudun kävelyn ja pyöräilyn yhteenlaskettu kulkutapaosuus vuonna 2030 on jopa 10 prosenttiyksikköä nykyistä enemmän. Kävely ja pyöräily on tunnustettu Tampereen kaupunkiseudun liikennepolitiikassa perusliikkumismuodoiksi. Kävelyä ja pyöräilyä käsitellään omina liikennemuotoinaan ja yleinen tahtotila näiden aseman kohottamiseksi on noussut. Liikenteen rahoitusta on suunnattu uudelleen osoittamalla autoliikenteen rahoitusta joukkoliikenteen, kävelyn ja pyöräilyn kehittämiseen. Tiiviin ja sekoittuneen yhdyskuntarakenteen ansiosta palvelut ja työpaikat ovat paremmin kävellen ja pyöräillen saavutettavissa. Julkisten palvelujen tehostamispyrkimyksiä ei tehdä kävelyn ja pyöräilyn etujen vastaisesti. Kävely- ja pyöräilyolosuhteiden kehittäminen ja 89 autoliikenteen rajoittaminen ovat lisänneet alueiden viihtyisyyttä, elinvoimaisuutta ja vetovoimaisuutta. Kaikissa keskustoissa on myös korkeatasoinen kävelyalue. Autoton elämäntapa on helppoa, jopa houkuttelevaa. Myös ikääntyneillä ja liikkumisesteisillä on käytettävinään esteettömät liikennepalvelut. Hyvä ympäristö puhuu hyvien liikkumistapojen puolesta sekä edistää liikunnallisesti aktiivista elämäntapaa ja positiivisia terveysvaikutuksia. Vuonna 2030 Tampereen kaupunkiseudulla on rakennetun alueen kattava, asetetut laatuvaatimukset täyttävä ja kaikkia käyttäjäryhmiä palveleva kävelyn ja pyöräilyn verkko. Pyöräteiden ylläpitoon ja hoitoon panostaminen ovat tehneet ympärivuotisen pyöräilyn suosituksi Strategiset tavoitteet Vision mukainen tavoitetila savutetaan seuraavan kolmen strategisen tavoitteen avulla: I. Asenteet ja liikkumistottumukset Yhteinen halu kävelyn ja pyöräilyn aseman kohottamiseksi näkyy kaikkien hallinnonalojen toiminnassa. II. III. Yhdyskuntarakenne sekä maankäytön ja liikennejärjestelmän yhteensovittaminen Yhdyskuntarakenteen tiivistämisen sekä maankäytön ja liikennejärjestelmän yhteensovittamisen vaikutuksesta palvelut ja työpaikat tuodaan kävellen ja pyöräillen paremmin saavutettaviksi. Infrastruktuuri Kaupunkiseudulla on rakennetun alueen kattava, korkeatasoinen ja kaikkia käyttäjäryhmiä palveleva kävelyn ja pyöräilyn verkko. Asenteet ja liikkumistottumukset Tampereen kaupunkiseudun päättäjien ja asukkaiden arvostus kävelyä ja pyöräilyä kohtaan muutetaan kulkutapavalintaan vaikuttaviksi kehittämistoimenpiteiksi suunnitelmissa, rahoituksessa ja kaikissa muissa toimenpiteissä. Ratkaisut tehdään ennakkoluulottomasti uusin linjausten pohjalta, eikä totuttua kustannusjakoa tai asukkaiden vakiintuneita kulkutapoja aseteta sitoviksi reunaehdoiksi. Työnantajat, liike-elämä ja julkiset tahot tuodaan mukaan yhteiseen kehittämistyöhön. Kävelyn ja pyöräilyn tarpeet otetaan näkyvästi mukaan kaavojen sisältöön, liikenneväylien suunnitteluohjelmiin, rahoitussuunnitelmiin, talousarvioihin, väylien ylläpitoon jne. Yksilötasolla kävelyä ja pyöräilyä suositaan, jos ne koetaan yksilölle edullisemmaksi kuin oman auton käyttö. Tämän edistämiseksi käytetään liikkumisen ohjauksen toimia. Kävelyn ja pyöräilyn kilpailukykyä yksilön päätöksentekotilanteessa parantavat uuden teknologian mukanaan tuomat mahdollisuudet, kuten esim. sähköavusteisen pyörän käyttö. Lisääntyvä kävely ja pyöräily antavat esimerkkejä myös autoilijoille ja rohkaisevat miettimään vaihtoehtoisia kulkutapoja. Tampereen kaupunkiseudulla myös luonnon arvot luovat kannusteita kävelylle ja pyöräilylle. Yleisesti kävely ja pyöräily säästävät ympäristöä tulevien sukupolvien käyttöön. Huoli ympäristön tilasta voi olla monelle tärkeä peruste kulkumuodon valinnassa, mikäli edellytykset ympäristöystävällisen valinnan tekemiseen ovat riittävät. Vaikka kävelyä ja pyöräilyä edistetään tehokkaimmin parantamalla liikkumisolosuhteita, ovat liikunnan myönteiset terveysvaikutukset tärkeä peruste kävelylle ja pyöräilylle. Nämä tekijät yhdistyneenä liikkumisen ohjauksen mahdollisuuksiin on siksi tärkeää sisällyttää kävelyn ja pyöräilyn strategiaan. 910 Yhdyskuntarakenne sekä maankäytön ja liikennejärjestelmän yhteensovittaminen Kävely ja pyöräily otetaan tärkeinä suunnittelukohteina huomioon kaupunkiseudun kaikessa yleis- ja asemakaavoituksessa. Kaavojen vaikutusten arvioinnissa arvioidaan suunnitelman vaikutukset kävelyyn, pyöräilyyn ja joukkoliikenteeseen. Maankäytön ja liikenneverkon suunnittelussa lähtökohtana on palvelujen ja toimintojen hyvä saavutettavuus kävellen, pyörällä ja joukkoliikenteellä. Kävelyn ja pyöräilyn olosuhteet huomioiva liikenneverkko ja sekoittunut yhdyskuntarakenne, jossa palvelut, työpaikat ja asuminen sijaitsevat lähellä toisiaan, lyhentävät kulkuetäisyyksiä ja vähentävät liikkumistarvetta sekä luovat edellytykset lihasvoimin liikkumiselle. Kunta- ja aluekeskuksia kehitetään kävelyä ja pyöräilyä suosivaan suuntaan ja liikkumistarpeeseen vaikutetaan keskittämällä asuminen ja palveluverkon lisä- ja täydennysrakentaminen keskustoihin sekä näitä ympäröiviin jalankulku- ja joukkoliikennevyöhykkeisiin. Palvelujen hajottamispyrkimyksiin, sekä kävelyn ja pyöräilyn vastaisiin suuriin kaupan ja julkisten palvelujen keskittämispyrkimyksiin, reagoidaan. Yleiskaavoituksella osoitetaan kunnan oma tahtotila alueiden käytön järjestämiseksi ja sovitetaan yhteen alueiden käyttöön kohdistuvia intressejä. Keskeisiä kysymyksiä ovat yhdyskunta- ja palveluverkon sijoittuminen, liikenneverkon jäsentely sekä maankäytön ja liikennejärjestelmän toteutusjärjestys. Asemakaavoituksella varmistetaan yleiskaavan hyvien periaatteiden ja ratkaisujen toteutuminen kävelyn ja pyöräilyn edistämisen kannalta. Kävelyyn ja pyöräilyyn vaikuttavia asemakaavan ratkaisuja ovat aluevarausten käyttötarkoitus ja mitoitus, kaava-alueen ulkoiset ja sisäiset liikenneyhteydet, liikenteen edellyttämät tilavaraukset sekä kaavan toteutusjärjestyksen varmistaminen. Infrastruktuuri Liikenneverkkoa jäsennetään nykyistä enemmän kävelyn ja pyöräilyn ehdoilla. Kaupunkiseudulle toteutetaan selkeät kävelyn ja pyöräilyn pääreitit, joihin hierarkialtaan alempiluokkaiset reitit integroidaan. Tavoiteverkko ohjaa myös koko alueen kävelyn ja pyöräilyn kehittämisen kokonaisuutta maankäytön suunnittelusta toteutukseen ja väylien kunnossapitoon asti. Pyöräteiden laatukäytävät viedään työ- ja asuinpaikkakeskittymien kautta varmistaen samalla, että yhteydet ovat sujuvia, turvallisia ja nopeita. Tavoite toteutetaan sijoittamalla yleiskaavoituksessa kävelyn ja pyöräilyn reitit mahdollisuuksien mukaan yhdyskuntarakenteen sisään erilleen autoliikenteen pääreiteistä. Jalankulku- ja pyöräilyteiden laatutaso, pyöräliikenteen etuisuudet ja käyttäjäryhmien tarpeet määritellään ja otetaan huomioon suunnittelussa, toteutuksessa ja ylläpidossa. Keskustoihin ja alakeskustoihin toteutetaan elinvoimaisia kävelykeskustoja ja kävelypainotteisia alueita, joissa on houkuttelevaa viettää aikaa ja kulkea jalan. Kävelyn ja pyöräilyn liikenneturvallisuus ja sosiaalinen turvallisuus kytketään systemaattisesti mukaan maankäytön suunnittelusta toteutukseen asti. Kävely- ja pyöräily-ympäristön ylläpito ja hoito tehdään yhtenäisellä tavalla väylänpitovastuusta riippumatta. Liikenteellisissä ratkaisuissa kävelyä ja pyöräilyä tarkastellaan omina liikennemuotoina. Kävelyn ja pyöräilyn erottaminen omille väylilleen tehdään, kun liikkumisympäristö ja liikkumismuotojen määrät sitä edellyttävät. Liikkumisympäristön suunnittelussa hyödynnetään yhdyskuntarakenteen vyöhykkeitä ja ollaan avoimia erilaisille Shared Space -ratkaisuille. Hyvässä katutilassa eri ihmisryhmät, liikennemuodot, katutilan rakenteet ja ympäröivät rakennukset toimintoineen ovat sovussa toistensa kanssa. Joukkoliikenteen fyysiset rakenteet, kävely- ja pyöräily-yhteydet ja pyörien liityntäpysäköintimahdollisuudet asemille ja pysäkeille sekä informaatiotekniikka toteutetaan korkeatasoisesti. 10 11 K. Vaismaa 2.2 Strategian taustatekijät Tampereen kaupunkiseudun strategiset linjaukset Rakennesuunnitelma 2030 Tampereen kaupunkiseudun rakennesuunnitelmaa ohjaavat väestön kasvuun varautuminen, yhdyskuntarakenteen tiivistäminen, keskustojen kehittäminen, asuntotuotannon monipuolisuuden lisääminen, elinkeinoelämän kasvun tukeminen, liikkumisen tapojen uudistaminen sekä palvelujen saatavuuden parantaminen yli kuntarajojen. Yleistavoitteena on ilmastonmuutoksen hillintä. Kävelyn ja pyöräilyn osalta keskeisiä tavoitteita ovat mm. joukkoliikenteen ja kevyen liikenteen kulkutapaosuuksien lisääminen sekä henkilöautoliikenteen kulkutapaosuuden kääntäminen laskuun, joukkoliikenteen matkaketjujen kehittäminen sekä liikkumistarpeen vähentäminen. Maankäytön ratkaisuissa kasvun ohjaaminen keskustoihin ja joukkoliikennevyöhykkeille nähdään tärkeänä kävelyn ja pyöräilyn toimintaedellytyksiä ja käyttöä parantavana asiana. Kävelykeskustoja kehittämällä tuetaan autotonta elämäntapaa sekä tuodaan palvelut ja asiointikohteet kävellen ja pyöräillen paremmin saavutettaviksi. Liikennejärjestelmäsuunnitelma TASE 2025 Tampereen kaupunkiseudun liikennejärjestelmäsuunnitelmassa tavoitteena on luoda kevyen liikenteen käytölle turvalliset ja houkuttelevat käyttöolosuhteet. TASE:n liikennepoliittisena tavoitteena on kevyen liikenteen osuuden kääntäminen kasvu-uralle. Tavoitteessa korostetaan maankäytön ja liikenteen yhteissuunnittelua sekä kevyen liikenteen ominaisuuksien tunnistamista ja sisäistämistä suunnittelukulttuurissa. Kevyen liikenteen edistämisessä korostetaan neliporrasperiaatteen kolmen ensimmäisen portaan merkitystä. Ensimmäisellä portaalla maankäytön sijoittamisella, markkinoinnilla ja suunnittelukäytäntöjen 1112 kehittämisellä vaikututetaan kulkutapojen käyttöedellytyksiin, toisen portaan toimenpiteillä edistetään nykyisen järjestelmän käytettävyyttä esim. opastusta ja talvikunnossapitoa parantamalla ja kolmannella toteutetaan uusia kevytliikenteen väyliä. Lisäksi liikennejärjestelmäsuunnitelmassa todetaan, että kävelyn ja pyöräilyn kysyntä syntyy, kun toiminnot ovat helposti saavutettavissa. Liikennejärjestelmän tehtävänä on luoda kävelylle ja pyöräilylle houkutteleva ja turvallinen ympäristö suunnittelemalla ja toteuttamalla kevyen liikenteen seudullinen tavoiteverkko ja ottamalla huomioon liikkumismuotojen tarpeet keskustaliikenteessä. Ilmastostrategia 2030 Tampereen kaupunkiseudun ilmastostrategiassa joukkoliikenne, kävely ja pyöräily nostetaan suunnittelussa ensisijaisiksi liikkumismuodoiksi. Seudullista liikennejärjestelmää esitetään kehitettävän siten, että toiminnot ja palvelut ovat asiakkaiden saavutettavissa joukkoliikenteellä, kävellen ja pyörällä. Lisäksi esitetään, että maankäytön ja liikenteen seudullista toteutusyhteistyötä lisätään, matkoja lyhennetään ja liikkumistarvetta vähennetään. Jalankulun ja pyöräilyn edellytyksiä parannetaan laatimalla seudullinen pyöräily- ja kävelystrategia ja toteuttamisohjelma. Pyöräilyn ja kävelyn strategiassa ja toteuttamisohjelmassa tulee sopia mm. kaavoituksen kehittämisestä tukemaan kävelyä ja pyöräilyä (kävely- ja pyöräilypainotteiset kadut, pyöräilyparkit), kaupunkipyöristä sekä kevyen liikenteen reittien tarpeesta ja hoidosta. Lisäksi kävelyn ja pyöräilyn olosuhteita parannetaan ja liikkumismuotojen tarpeet otetaan huomioon maankäytön ja liikenteen suunnittelussa. Maankäytön, asumisen ja liikenteen aiesopimus Tampereen kaupunkiseudun kunnat allekirjoittivat yhdessä ministeriöiden edustajien kanssa ensimmäisen laaja-alaisen maankäytön, asumisen ja liikenteen aiesopimuksen Sopimus on aluksi kaksivuotinen, ja sillä ohjataan yhteisin toimenpitein kaupunkiseudun maankäyttöä, asuntotuotantoa ja liikennejärjestelmän kehittämistä tehokkaan ja kestävän kaupunkirakenteen suuntaan. Kaupunkiseudun yhdyskuntarakennetta pyritään eheyttämään ja ohjaamaan asumista sekä palvelutoimintoja nykyiseen rakenteeseen ja joukkoliikennevyöhykkeille. Joukkoliikennettä kehitetään monipuolisemmaksi ja kevyen liikenteen olosuhteita edistetään. Liikenteen suunnittelulla pyritään lisäämään joukkoliikenteen ja kevyen liikenteen kulkutapaosuuksia, tuottamaan turvallinen, tehokas ja taloudellinen kokonaisjärjestelmä sekä tukemaan maankäytön eheyttämistä. Toimenpiteillä pyritään ensisijaisesti vaikuttamaan liikkumistarpeeseen, liikenteen suuntautumiseen ja kulkumuodon valintaan. Kevyttä liikennettä koskevana toimenpiteenä esitetään, että kunnat käynnistävät kevyen liikenteen edellytyksiä parantavan kehittämissuunnitelman laadinnan ja parantavat pyöräily- ja kävelyliikenteen olosuhteita erityisesti seudun keskusta-alueilla. Lisäksi esitetään, että kevyen liikenteen investointeja suunnataan joukkoliikenteen liityntäpyöräilyratkaisuihin. Yhteenveto Yhteenvetona voidaan todeta, että rakennesuunnitelma, liikennejärjestelmäsuunnitelma ja ilmastostrategia määrittelevät yhdessä maankäytön ja liikenteen kokonaisratkaisun, joka hillitsee ilmastovaikutuksia ja edistää kävelyn, pyöräilyn ja joukkoliikenteen kehittämistä. Ratkaisuja tuetaan sijoittamalla uusi rakentaminen erityisesti nykyisiin keskuksiin ja joukkoliikennevyöhykkeille. 1213 2.2.2 Kävelyn ja pyöräilyn valtakunnallinen strategia 2020 Liikenne- ja viestintäministeriö on määrittänyt kävelyn ja pyöräilyn visioksi Kävelyn ja pyöräilyn aika. Visiossa tulevaisuuden Suomessa kävelyn ja pyöräilyn tavoitteet saavutetaan moottoriliikenteen kasvun kustannuksella. Liikkuminen jalan ja pyörällä on yleistä ja arvostettua. Kävely ja pyöräily lisääntyvät kaikissa liikkujaryhmissä niin kaupungeissa kuin maaseudulla. Yhdyskunnat suunnitellaan ja rakennetaan niin, että arjen lähipalvelut ovat kävellen kohtuullisesti saavutettavissa. Kouluun, töihin ja joukkoliikenteen pysäkeille voidaan kulkea jalan tai pyörällä. Liikkumisympäristö on viihtyisä ja turvallinen tarjoten monenlaisia elämyksiä ja sosiaalisen kohtaamisen mahdollisuuksia. Kävelyä ja pyöräilyä käsitellään liikenteen suunnittelussa erillisinä liikkumismuotoina ja ne otetaan liikenneratkaisuissa tasavertaisina huomioon muiden liikennemuotojen joukossa. Koska liikunnallisesti aktiivinen elämäntapa omaksutaan jo lapsena ja sitä jatketaan vielä eläkepäivinä, ovat liikunnan vähyydestä aiheutuvat terveysongelmat vähentyneet. Vision toteuttamiseksi LVM on esittänyt seuraavat neljä strategista linjausta: I. 20 prosenttia enemmän kävely- ja pyöräilymatkoja. II. III. IV. Lisää arvostusta ja motivointia. Lyhyet etäisyydet sekä miellyttävä ja turvallinen liikkumisympäristö. Tahtoa ja yhteistyötä, rahoituksen uutta suuntaamista ja lainsäädäntömuutoksia sekä riittävää seurantaa. Kävelyn ja pyöräilyn 20 prosentin kulkutapaosuuden kasvu tarkoittaa n. 300 miljoonaa uutta kävely- ja pyöräilymatkaa vuonna 2020 vuoteen 2005 verrattuna. Saman verran on tarkoitus vähentää henkilöautoliikenteen matkoja. Henkilöliikennetutkimuksen mukaan kävelyn ja pyöräilyn kulkutapaosuus kaikista kotimaan matkoista on n. 32 prosenttia. 300 miljoonaa uutta kävely- ja pyöräilymatkaa nostaisi osuuden matkamäärien kokonaiskasvusta riippuen prosenttiin. Kävelyn ja pyöräilyn arvostusta lisätään kulkutapavalintoja ohjaavissa toimissa, suunnitelmissa ja säännöksissä sekä julkisessa rahoituksessa. Esimerkiksi työnantajat, liike-elämä ja media tulee saada mukaan kannustamaan lihasvoimin liikkumista. Keskeinen tekijä kävelyn ja pyöräilyn suosion kasvulle on eheä yhdyskuntarakenne, jossa asuminen, opiskelu- ja työpaikat sekä palvelut sijaitsevat lähellä toisiaan ja liikkuminen on miellyttävää, sujuvaa, turvallista ja esteetöntä. Kaikki tämä edellyttää tahtoa ja vastuunottoa niin valtiolta kuin kunnilta sekä johdonmukaista panostusta ja yhteistyötä maankäytön suunnittelussa, liikennejärjestelmän kehittämisessä ja liikkumisvalintoja ohjaavien toimintojen käytössä Kävelyn ja pyöräilyn valtakunnallinen toimenpidesuunnitelma 2020 Kävelyn ja pyöräilyn valtakunnallinen toimenpidesuunnitelma on Liikenneviraston johdolla laadittu monen tahon yhteinen linjaus kävelyn ja pyöräilyn edistämiseen tarvittavista toimista. Suunnitelman taustalla on LVM:n julkaisema kävelyn ja pyöräilyn strategia, jonka tavoitteena on lisätä kävely- ja pyöräilymatkojen määrää 20 prosenttia ja vastaavasti vähentää henkilöautomatkoja. Tarkoituksena on kannustaa ja mahdollistaa ihmisiä valitsemaan kävely tai pyöräily ainakin osalla matkoistaan. Suunnitelmassa on neljä kokonaisuutta, jotka koskevat asenteisiin vaikuttamista, infrastruktuuria, yhdyskuntarakennetta sekä hallinnon rakenteita ja lainsäädäntöä. Kokonaisuuksien alla on esitetty yhteensä 31 kärkitoimenpidettä vastuutahoineen. Kävelyn ja pyöräilyn merkittävän kasvun toteutuminen edellyttää yhteistyötä valtion, kuntien, järjestöjen ja yksityisen sektorin kesken. Kestävien yhdyskuntien ja liikennejärjestelmän kehittämistä tukevat monet toisiinsa liittyvät teemat kuten esim. kävelyn ja pyöräilyn 1314 edistäminen, joukkoliikenteen kehittäminen, ilmastostrategiat ja energiansäästö, terveysliikuntatyö ja yhdyskuntarakenteen eheyttäminen. Kävelyn ja pyöräilyn valtakunnallisen toimenpidesuunnitelman toteutumista seuraa ja edistää Liikenneviraston vetämä seurantaryhmä. Paikallisella tasolla toimenpiteiden toteuttamista edistää eri hallintokuntien yhteistyö, valtion ja kuntien yhteinen tahto sekä kävelyn ja pyöräilyn edistämistavoitteiden kytkentä laajempiin kunnan tai seudun kehittämisstrategioihin. 2.3 Kävelyn ja pyöräilyn kehittämisohjelman tavoitteet Tampereen kaupunkiseudun kävelyn ja pyöräilyn kehittämisohjelman keskeinen tavoite on määrittää strategia, joka osoittaa suuntaviivat kävelyn ja pyöräilyn johdonmukaiselle kehittämiselle ja vaikuttavimmat keinot liikennemuotojen lyhyen ja pitkän aikavälin edistämiselle. Tavoitteena on tuoda esille keinoja kävelyä ja pyöräilyä edistävälle liikenteen ja maankäytön vuorovaikutteiselle suunnittelulle, kaavoitukselle sekä eri toimijoiden väliselle yhteistyölle. Yhdyskuntarakenteessa tavoitteena on kunta- ja aluekeskusten kehittäminen kävelyä ja pyöräilyä suosivaan suuntaan sekä liikkumistarpeeseen vaikuttaminen keskittämällä kasvu keskustoihin ja näitä ympäröiviin jalankulkuvyöhykkeisiin sekä joukkoliikennevyöhykkeille. Liikenneverkossa tavoitteena on aikaansaada kävelyn ja pyöräilyn pääreitistö, joka ohjaa koko seudun kävelyn ja pyöräilyn kehittämistä aina maankäytön suunnittelusta toteutukseen asti. Tavoitteena on, että kehittämisohjelma tukee seudullisten kävelyn ja pyöräilyn laatukäytävien verkkoa, johon hierarkialtaan alempiluokkaiset väylät integroidaan. Tavoitteena on myös edistää kävelyn ja pyöräilyn huomioimista väylien kunnossapidossa, liikkumisen ohjaamisessa sekä yritysten, liikkumisjärjestöjen ja rajat ylittävien hallintokuntien toiminnassa. Konkreettisella tasolla kehittämisohjelman tavoitteena on lisätä kävely- ja pyöräilymatkoja parantamalla liikennemuotojen houkuttelevuutta sekä vaikuttamalla ihmisten asenteisiin erilaisten kannustamis- ja motivoimiskeinojen avulla. Tavoitteena on aikaansaada kävelylle ja pyöräilylle turvalliset, sujuvat ja miellyttävät arjen käyttöolosuhteet, saada ihmiset tunnistamaan kävelyn ja pyöräilyn kiistattomat hyödyt mm. terveyteen ja hyvinvointiin sekä vaihtamaan henkilöauto jalankulkuun ja pyöräilyyn etenkin lyhyillä matkoilla. Tavoitteena on, että kävelyä ja pyöräilyä suositaan liikennejärjestelmän suunnittelussa muun muassa osoittamalla niille enemmän rahoitusta ja muita resursseja. Suurin kävelyn ja pyöräilyn muutospotentiaali on nykyisin henkilöautolla tehtävissä lyhyissä matkoissa (ks. kuva 1). Näillä matkoilla kävely ja pyöräily ovat nopeuden puolesta kilpailukykyisiä jo nykyään, joten potentiaalin toteutuminen edellyttää muutosta ennen kaikkea elämäntavoissa ja asenteissa. Matkan pituutta tarkasteltaessa on huomioitava, että myös pitkän automatkan vaihtoehtona voi olla lyhyempi kävely- ja pyörämatka, jos lähipalveluja on tarjolla ja niitä halutaan käyttää. Strategisesti kävelyn ja pyöräilyn kehittämisohjelman tavoitteena on tukea seudun rakennesuunnitelman 2030, liikennejärjestelmäsuunnitelman (TASE 2025) ja ilmastostrategian 2030 toteutumista. Globaalilla tasolla kävelyn ja pyöräilyn kehittämisohjelman tavoitteena on hillitä ilmastonmuutosta edistämällä kestävän liikkumisen toimintaedellytyksiä, joihin kävelyn ja pyöräilyn lisäksi kuuluu myös joukkoliikenne. Tampereen kaupunkiseudun voimakas joukkoliikenteen kehittäminen nähdään mieluummin kävelylle ja pyöräilylle positiivisena vaikuttimena kuin kilpailutekijänä. Joukkoliikenteellä tehtävään matkaan sisältyy aina liityntämatka pysäkille, mikä useimmiten tehdään joko jalan tai hyvien liityntäyhteyksien mahdollistamana myös pyörällä. Joukkoliikenteen käyttäjä on usein ns. sekakäyttäjä, 1415 jonka kynnys tehdä matkansa kävellen tai pyörällä on huomattavasti pienempi kuin henkilöauton käyttäjällä. Kävelyn ja pyöräilyn kehittämisohjelman tavoitteena on tunnistaa kävelyn ja pyöräilyn potentiaaliset käyttäjäryhmät. 100 % 90 % 80 % 70 % 24 % 24 % 2 % 6 % 5 % 47 % 9 % 16 % 17 % 17 % 27 % 17 % 13 % 60 % 50 % 40 % 30 % 20 % 10 % 0 % 72 % 68 % 8 % 41 % 62 % 6 % 23 % 70 % 73 % MUUTOS- POTENTIAALI 77 % 6 % 4 % 8 % 6 % 5 % 69 % 82 % 60 % 4 % 24 % < 0,5 0, yli 10 yhteensä jalankulku polkupyörä henkilöauto joukkoliikenne kilometriä Kuva 1. Suurin kävelyn ja pyöräilyn muutospotentiaali on nykyisin henkilöautolla tehtävissä lyhyissä matkoissa (Tampereen seudun henkilöliikennetutkimus talvelta 2005). 15 16 K. Vaismaa 3 Käyttäjäryhmät ja liikennemuotojen asema 3.1 Kävelyn ja pyöräilyn käyttäjäryhmät Kävelyn ja pyöräilyn käyttäjäryhmien sekä niiden tarpeiden käsittely on jäänyt mm. liikennejärjestelmää koskevissa suunnitelmista melko yleiselle tasolle. Yleisemmin tunnistettuja ryhmiä ovat koululaiset, työmatkapyöräilijät, eläkeläiset ja vanhukset. Käyttäjäryhmien tarpeita käsitellään usein liikenneturvallisuus- ja esteettömyyssuunnitelmissa, mutta näkökulma on melko kapea-alainen. Turvallisuus sekä hyvät ja katkeamattomat yhteydet ovat kaikille yhteisiä perustarpeita. Lisäksi eri käyttäjäryhmillä on omia erityispiirteitä, jotka on syytä ottaa huomioon kävelyn ja pyöräilyn edistämisen toimenpiteitä määriteltäessä sekä vaikutusten arvioinnissa ja seurannassa. Tampereen kaupunkiseudun suunnitelmista Pirkanmaan ELY-keskuksen kevyen liikenteen tarveselvitys vuodelta 2010 käsittelee kevyen liikenteen väylien tarvetta matkatuotoksen lähtökohdista painottuen vahvasti koululaisten liikenneturvallisuuteen. Tampereen seudun liikennejärjestelmäsuunnitelman (TASE 2025) kehittämisohjelmassa kävelyn ja pyöräilyn eri liikkumisryhmien tarpeiden huomioiminen on esitetty oleellisena asiana. Laajempi käyttäjäryhmien tunnistus ja määrittely on kuitenkin tekemättä. 1617 Tässä yhteydessä kävelyn ja pyöräilyn käyttäjäryhmien ja niiden tarpeiden tarkastelu painottuu potentiaaliin lisätä uusia kävely- ja pyöräilymatkoja. Käyttäjäryhmien määrä pidetään suppeana ja näin ollen esim. ikääntyneet, liikkumisesteiset tai harrastuksiin kulkijat sisältyvät muihin käyttäjäryhmiin. Kävelijät ja pyöräilijät jaetaan viiteen ryhmään: Työmatkaliikkujat Kävely- ja pyöräilymatkojen määrän lisäämisessä merkittävin potentiaali on työikäisten työmatkoissa. Työmatkaliikkujilla on suurin vaikutusmahdollisuus kävelyn ja pyöräilyn olosuhteiden parantamiseen, yleisiin asenteisiin ja kaupunkikuvaan. Työmatkaliikkujat liikkuvat enimmäkseen ruuhka-aikoina, minkä vuoksi heidän siirtymisensä kävelyn ja pyöräilyn pariin vähentää liikenneruuhkia ja synnyttää huomattavan määrän yhteiskunnallisia ja liikennetaloudellisia hyötyjä. Jalan ja pyörällä asioivat Jalan ja pyörällä asioijia on kaikissa ikäryhmissä. Käyttäjäryhmän suuri potentiaali kävelyn ja pyöräilyn kulkutavan kasvattamiselle löytyy lyhyissä matkoissa ja osana muita matkoja. Koululaiset ja opiskelijat Koululaiset ja opiskelijat ovat merkittävä kävelyn ja pyöräilyn aktiivinen liikkujaryhmä, joiden liikkumistottumuksiin voidaan vielä vaikuttaa. Nuorena opittu aktiivinen liikkumisen malli säilyy läpi elämän. Joukkoliikenteen käyttäjät Tampereen kaupunkiseudun tavoitteisiin (energia, ilmasto, terveys) pääseminen vaatii joukkoliikenteen, kävelyn ja pyöräilyn yhteistyötä, matkaketjujen toimivuutta sekä olosuhteiden parantamista. Jalankulku on kiinteä osa joukkoliikenteen matkaketjua, mutta pyörän on mahdollista kehittyä joukkoliikenteen parhaaksi kaveriksi. Virkistysliikkujat Virkistysliikkujat kuuluvat aktiivisten liikkujien ryhmään, joiden tarpeet ovat monimuotoiset. Kävelyn ja pyöräilyn reitit yhdessä ulkoilu- ja virkistysreittien kanssa muodostavat yhdessä Suomen merkittävimmän liikuntapaikan. Tampereen seudulla maasto- ja luonto-olosuhteet luovat virkistysliikkujille ihanteelliset puitteet. 3.2 Kävely ja pyöräily liikennejärjestelmän osana Kävelijöiden ja pyöräilijöiden kulkutapaosuudet Autoistumisen myötä kävely- ja pyöräilymatkojen määrä on viime vuosikymmeninä alentunut voimakkaasti, ja kehityskulun ennustettiin vuosituhannen alussa jatkuvan samansuuntaisena. Liikkumistavan muutokseen reagoitiin vuonna 2005 ja kaupunkiseudun liikennepoliittiseksi tavoitteeksi asetettiin pysäyttää henkilöautoliikenteen osuuden kasvu kääntämällä joukkoliikenteen ja kevyen liikenteen kulkutapaosuudet kasvuun (ks. kuva 2). 17 18 Kuva 2. Kulkutapaosuuksien kehitys ja liikennepoliittinen tavoite (Tampereen kaupunkiseudun liikennepoliittinen ohjelma 2025). Vuoden 2005 marraskuussa tehdyn liikennetutkimuksen mukaan Tampereen seudun sisäisistä matkoista noin joka neljäs tehtiin kävellen. Henkilöautojen osuus oli 58 prosenttia. Tampereen kaupungissa asuvat kävelivät yli kaksi kertaa useammin kuin ympäryskuntien asukkaat. Pyöräilijöiden määrä oli sama, 3 4 prosenttia sekä Tampereella että ympäryskunnissa. (Kuva 3) Kuva 3. Kulkutapajakauma seudun sisäisillä matkoilla marraskuussa 2005 (Tampereen seudun henkilöliikennetutkimus 2005). 18 19 Jos Tampereen seudun marraskuun 2005 kulkutapaosuudet muutetaan laajennuskertoimien avulla koko vuotta koskeviksi keskimääräisiksi kulkutapaosuuksiksi, tehdään seudun sisäisistä matkoista kävellen 24 % ja pyörällä 6 %. Tällöin liikennemuotojen yhteenlaskettu kulkutapaosuus on 31 %. Vastaavasti Tampereella asuvien arvioidaan tekevän koko vuoden matkoistaan kävellen 29 % ja pyörällä 7 %, jolloin liikennemuotojen yhteenlaskettu kulkutapaosuus on 37 %. Vuosina tehdyn valtakunnallisen henkilöliikennetutkimuksen mukaan koko vuoden keskimääräinen kävelyn osuus on 22,3 % ja pyöräilyn 9,3 %. Liikennemuotojen yhteenlaskettu kulkutapaosuus on 31,6 %. Edellä esitetyt laajennuskertoimilla koko vuoden keskimääräisiksi muutetut Tampereen seudun kävelyn ja pyöräilyn kulkutapaosuudet ovat yhtenevät valtakunnallisen henkilöliikennetutkimuksen lukujen kanssa. Tampereen seudun kävelyn ja pyöräilyn yhteenlaskettu kulkutapaosuus vastaa melko hyvin valtakunnallista tasoa ja Tampereella asuvien kävely- ja pyöräilymatkojen yhteenlaskettu kulkutapaosuus jopa ylittää valtakunnallisen tason. Huomattavaa kuitenkin on, että sekä Tampereen seudulla ja Tampereella asuvat pyöräilevät valtakunnallista tasoa vähemmän. Ikäryhmittäin tarkasteltuna yli 64-vuotiaat kävelevät Tampereen seudulla eniten. Nuoret kävelevät aikuisväestöä innokkaammin ja kaikissa ikäryhmissä naiset kävelevät miehiä enemmän. Pyöräily on suosituinta nuorten miesten keskuudessa (ks. kuva 5). Kulkutapaosuuksissa ei ole kuitenkaan oteta huomioon alle 15-vuotiaita lapsia ja nuoria, joille pyöräily on usein ainoa itsenäisen liikkumisen muoto. Kulkutapaosuudet eivät myöskään kerro täyttä totuutta siitä, että kävely ja pyöräily ovat nimenomaan taajamissa ja keskustoissa merkittäviä, kulkutavoissa jopa kymmeniä prosentteja edustavia, liikkumismuotoja. Kuva 4. Tampereen seudulla asuvien miesten ja naisten kulkutapajakauma talvella 2005 (Tampereen seudun henkilöliikennetutkimus 2005). 19 20 3.2.2 Kävelyn ja pyöräilyn asema muiden liikennemuotojen joukossa Kävely ja pyöräily nousevat melko hyvin esille Tampereen kaupunkiseudun rakennesuunnitelmassa, liikennejärjestelmäsuunnitelmassa, ilmastostrategiassa ja MAL-aiesopimuksessa. Keskeisiä esille nostettuja asioita ovat kävelyn ja pyöräilyn kulkutapaosuuden lisääminen, kävelyn ja pyöräilyn olosuhteiden edistäminen, liikenneturvallisuus ja kevyen liikenteen huomiointi maankäytön suunnitelmissa. MAL-aiesopimuksessa ja TASE kehittämisohjelmassa kävelyä ja pyöräilyä käsitellään jossain laajuudessa myös omina liikennemuotoina. Sekä kunnat että valtio haluavat selvästi kehittää kävelyä ja pyöräilyä, jotka nähdään tärkeänä kehitettävänä liikennejärjestelmän osana. Kävelyn ja pyöräilyn kehittämisen esteenä kuitenkin on, että halua vastaava tahto kohdistaa taloudellisia resursseja kävelylle ja pyöräilylle puuttuu. Tämä käy selville esim. Tampereen kaupunkiseudun kuntien kunnanvaltuustojen sekä teknisen sektoreiden lautakuntien jäsenille syyskuussa 2011 järjestetyssä kyselyssä (ks. kuva 5). Lisäksi kävelyä ja pyöräilyä käsitellään liian usein pelkästään verkollisena tai liikenneturvallisuuteen liittyvänä asiana ja muut kävelylle ja pyöräilylle tärkeät osa-alueet jäävät vähäiselle huomiolle. Kävely ja pyöräily pitäisi liikennejärjestelmäsuunnittelussa nähdä omina liikennemuotoina, joiden vaatimukset ja tarpeet poikkeavat toisistaan. Kävelyn ja pyöräilyn asema liikennejärjestelmän osana on viime vuosina asenteiden tasolla parantunut, mutta niiden asemaa liikennemuotojen joukossa ei voida toistaiseksi pitää tasavertaisina. Esimerkiksi päällystysurakoissa ajoradan päällystettä uusittaessa vieressä oleva ko. väylätyyppien päällyste jätetään usein uusimatta, vaikka sitä olisi entistään rikottu ajoradan päällystystyön yhteydessä. Ovatko kävely ja pyöräily rahoituksen suuntaamisessa ja resurssien jakamisessa tasavertaisia liikennemuotoja muiden liikennemuotojen kanssa? Olisitko valmis siirtämään rahoituksen painopistettä autoliikenteen edistämisestä kävelyn ja pyöräilyn hyväksi? Kuva 5. Tampereen kaupunkiseudun kuntien kunnanvaltuustojen ja teknisten toimien lautakuntien jäsenille syyskuussa 2011 järjestetyn kyselyn tuloksia kävelyn ja pyöräilyn rahoituksesta muihin liikennemuotoihin verrattuna. 20 21 Kuva 6. Ote Kangasalan keskustan osayleiskaavasta. (http://www.kangasala.fi/asuminen_ja_ymparisto/tontit_ja_kaavoitus/kaavoitus/yleiskaavat)/) 3.3 Kävely ja pyöräily maankäytön suunnittelussa Yleiskaavoitus Kävelyn ja pyöräilyn huomiointia yleiskaavoituksessa arvioitiin tarkastelemalla seuraavien yleiskaavojen kaavakarttoja ja -merkintöjä, kaavaselostuksia sekä liikenneselvityksiä: Vuoreksen osayleiskaava (Tampereen ja Lempäälän yhteinen yleiskaava), hyväksytty 2005, Nokian keskustan osayleiskaava 2030, tarkasteluhetkellä nähtävillä oleva kaavaehdotus, Ylöjärven kaupunki, taajama-alueiden osayleiskaavojen yhdistelmä, Pirkkalan yleiskaava, hyväksytty , Kangasalan keskustan osayleiskaava, hyväksytty , Vesilahden Kirkonkylän osayleiskaavan muutos ja laajennus, hyväksytty Kävelyä ja pyöräilyä oli tarkasteltavissa kaavoissa käsitelty vaihtelevasti. Kaikki kaavat täyttivät kuitenkin maankäyttö- ja rakennuslain yleiskaavalle asetetun vaatimuksen ottaa huomioon mahdollisuudet liikenteen, erityisesti joukkoliikenteen ja kevyen liikenteen, tarkoituksenmukaiselle järjestämiselle ympäristön, luonnonvarojen ja talouden kannalta kestävällä tavalla. Kävelyn ja pyöräilyn reitit näkyivät vaihtelevasti kaavakartoissa ja -määräyksissä. Jossakin yleiskaavakartassa esitettiin vain kävelyn ja pyöräilyn pääverkko, jossakin pää- ja alueverkko, jossakin pääreittien lisäksi myös alemman hierarkian reitit ja jossakin yleiskaavakartassa reittejä ei esitetty lainkaan. Kävelyyn ja pyöräilyyn liittyviä kaavamääräyksiä käytettiin vain satunnaisesti. Kaavaselostuksissa kävely ja pyöräily olivat jokseenkin 2122 hyvin mukana, mutta kytkentä seudullisiin tavoitteisiin puuttui. Maankäyttö- ja rakennuslain vaatimukset yleiskaavaselostuksesta täyttyivät kuitenkin hyvin. Minkään yleiskaavan laatimisen apuna ei ollut käytettävissä etukäteen määriteltyä kävelyn ja pyöräilyn pääreittien tavoiteverkkoa. Tarkasteltavista kaavoista erottui edukseen Vuoreksen osayleiskaava, jossa kävely ja pyöräily yhdessä joukkoliikenteen kanssa saivat ansaitsemaansa arvostusta. Myös Kangasalan keskustan osayleiskaava erottui kävelyn ja pyöräilyn hyvässä huomioimisessa. Kangasalan keskustan osayleiskaavakarttaan oli merkitty kattavasti kevyen liikenteen reitit ja ulkoilureitit, mutta merkille pantavaa oli, että osa reiteistä oli merkitty yhteystarpeena, jolloin tarkempaan suunnitteluun jää enemmän liikkumavaraa (ks. kuva 6). Suositus: yleiskaavassa osoitetaan kävelyn ja pyöräilyn pääverkon reitit joko kevyen liikenteen reitti tai kevyen liikenteen yhteystarve -merkintää käyttäen. Tarvittaessa kävelyn ja pyöräilyn pääverkon reitit voidaan osoittaa myös ohjeellisena. Alueverkon reitit voidaan osoittaa pääreittien tapaan yleiskaavassa, kun ratkaisut ovat selviä ja ne perustuvat ajan tasalla olevaan kävelyn ja pyöräilyn tavoiteverkkoon. Jos yleiskaavakarttaan ei merkitä kävelyn ja pyöräilyn pääreittejä, suositellaan siihen lisättäväksi vähintään yleismääräys, jossa kerrotaan missä liite- tai teemakartassa kävelyn ja pyöräilyn pääreitit esitetään yksityiskohtaista suunnittelua varten Asemakaavoitus Kävelyn ja pyöräilyn huomiointia asemakaavoituksessa kartoitettiin kuntien kaavoittajille ja liikennesuunnittelijoille suunnatun Internet-pohjaisen kyselyn avulla. Vastauksia saatiin kaikkiaan 15 asiantuntijalta, joista 12 työskenteli kaavoituksen parissa. Otos edustaa vain osaa kuntien asemakaavoittajista, joten johtopäätöksiä on pidettävä suuntaa antavina. Kyselyn perusteella yleiskaavakarttaan merkityt kävelyn ja pyöräilyn pääreitit sekä niiden yhteensopivuus asemakaavassa määritettävien alemman hierarkiatason reittien kanssa otetaan asemakaavan laatimisessa erittäin hyvin huomioon. Samoin asemakaavassa huomioidaan hyvin mahdollisuudet hyödyntää puistokäytäviä, tonttikatuja taikka muita hiljaisia teitä osana kävely- ja pyöräilyreittejä. Reitit erotetaan melko hyvin autoliikenteestä, sen sijaan pyöräilyn ja kävelyn erottelutarve tunnistetaan harvemmin. Asemakaavojen laatijat huolehtivat hyvin kävely- ja pyöräreittien sujuvuudesta ja toimivista yhteyksistä joukkoliikenteen pysäkeille. Jossain määrin huomiota kiinnitetään kävely- ja pyöräilyreittien esteettömyyteen, pyöräpysäköintiin palvelujen yhteydessä sekä ajoneuvoliikenteen rauhoittamisen tarpeeseen ja keinoihin. Heikommin kiinnitetään huomiota pyöräpysäköintiin joukkoliikenteen pysäkkien ja terminaalien yhteydessä, kävelijöiden ja pyöräilijöiden kohtaamiseen huoltoliikenteen kanssa sekä reittien sosiaaliseen turvallisuuteen. Lisäksi vastauksissa kävi selville, ettei yli puolessa Tampereen kaupunkiseudun kunnista ole määritelty pyöräpysäköintipaikkojen pysäköintinormeja tai laatuvaatimuksia. Suosituksia: Kiinnitetään enemmän huomiota jalankulkijoiden ja pyöräilijöiden erottelutarpeeseen toisistaan (useasti tiiviisti rakennetulla alueella tilavarauskysymys). Kiinnitetään enemmän huomiota polkupyörien pysäköintipaikkojen tarpeeseen ja määrään joukkoliikenteen pysäkkien ja terminaalien yhteydessä. Kiinnitetään enemmän huomiota kävely- ja pyöräilyreittien sosiaaliseen turvallisuuteen. Vältetään kävelijöiden ja pyöräilijöiden sekä huoltoliikenteen kohtaamista. 2223 3.4 Väylien ylläpito ja hoito Kävelyn ja pyöräilyn määrät ovat riippuvaisia väylän pinnan laadusta. Tästä huolimatta kunnossapidon taso on heikko. Kävelyn ja pyöräilyn edistämisessä suunnitelmallinen, ympärivuotisesti korkealuokkainen kunnossapito on merkittävä yksittäinen tekijä. Kunnossapito = ylläpito + hoito Erityisesti päivittäisen hoidon toimivuudella on tärkeä rooli. Puutteet jokapäiväisessä hoidossa muodostavat pahimmillaan ylitsepääsemättömän esteen kävelylle ja pyöräilylle ja vaikuttavat osaltaan merkittävästi kulkumuodon valintapäätökseen. Olosuhteiden muodostamat esteet haittaavat kävelyä ja pyöräilyä huomattavasti herkemmin kuin ajoneuvoliikennettä. Etenkin talvikunnossapidolla on olennainen vaikutus kävelyn ja pyöräilyn turvallisuuteen. Tämä on todettu valtakunnallisissa selvityksissä sekä seudullisissa mielipidekyselyissä. Heikko talvikunnossapidon taso nousee korkealle kävelyä ja pyöräilyä rajoittavien tekijöiden listoilla. Tampereen kaupunkiseudun kuuden kunnan liikenneturvallisuussuunnitelmassa noin 85 prosenttia vastanneista piti jalankulkuja pyöräteiden talvikunnossapidon tasoa jonkin asteisena liikenneturvallisuusongelmana. Marraskuussa 2011 Tampereen kaupunkiseudulla toimivien ELY-keskusten alueurakoiden kunnossapidosta vastaaville sekä kuntien kunnossapidosta vastaaville henkilöille suoritettiin kysely, jossa kartoitettiin kevyen liikenteen väylien hoidosta saatuja palautteita sekä urakoitsijoiden omia näkemyksiä hoidon tasosta, onnistumisesta ja tarpeista. Erityisiksi talvihoidon ongelmakohdiksi nimettiin korotetut jalankulku- ja pyörätiet sekä muut ahtaat väyläosuudet, joissa väylän puhtaanapitoa haittaa läheinen ajorata tai lumitilan puute. Liukkaudentorjunnan puutteesta etenkin alkutalvesta sekä hiekoitushiekan poiston viivästymisestä tulee kunnossapitäjille paljon palautetta. Keväisin sulamisvedet aiheuttavat vaarallisia kohtia vesien jäätyessä väylille esimerkiksi alikulkujen kohdilla ja leikkauksissa. Kesäaikaan päällysteiden laadulla on suuri merkitys jalankulun ja pyöräilyn turvallisuuteen ja houkuttelevuuteen. Päällystevauriot, epätasaisuudet ja kynnykset aiheuttavat suuren osan kesäajan kävelyn ja pyöräilyn yksittäisonnettomuuksista. Jalankulku- ja pyöräteiden päällysteiden sekä varusteiden ja laitteiden kunto ei yllä priorisoinnissa katuverkon tasolle. Tampereen kaupunkiseudun kuntien jalankulku- ja pyöräteiden kunnosta on niukasti dokumentoitua tietoa, ja kunnon hallinta perustuu pitkälti kokemukseen ja visuaaliseen havainnointiin. Tampereen kaupunkiseudun kuuden kunnan liikenneturvallisuussuunnitelmassa noin 90 prosenttia vastanneista piti jalankulku- ja pyöräteiden huonoa kuntoa jonkin asteisena liikenneturvallisuusongelmana. Kunnossapitäjille suunnatun kyselyn mukaan he saavat kesäaikaan eniten palautetta kävely- ja pyöräteiden huonosta kunnosta. Tampereen kaupunkiseudun jalankulku- ja pyöräteiden kunnossapidosta vastaavat useat eri tahot. Tilanne hankaloituu taajamien keskusta-alueilla, joissa lyhyelläkin matkalla voi olla useampi kunnossapitäjä ja kunnossapidon laatutaso voi vaihdella suuresti. Käyttäjille tärkeintä on liikkumisolosuhteiden tasalaatuisuus ja yllätyksettömyys. Tärkeimmillä reiteillä yhtenäinen laatutaso tulisi pyrkiä takaamaan yhtenäisillä laatuvaatimuksilla ja toimenpideajoilla. ELY-keskuksen kävely- ja pyöräilyverkon kunnossapito, kunnon hallinta ja uudelleen päällystyksen ohjelmointi on huomattavasti suunnitelmallisempaa. ELY-keskuksen hoidon ja ylläpidon suunnitelma asettaa linjaukset hoidon ja ylläpidon toiminnoille. ELYkeskus valitsee päällystysohjelman tekemisen yhteydessä kohteiksi myös kevyen liikenteen väyliä, joille tehdään vaurioinventointeja vuosittain. Parantamistarve arvioidaan väylän kunnon, arvioidun käytön, sijainnin sekä asiakaspalautteiden perusteella. ELYkeskuksen kevyen liikenteen väylistä huonokuntoisiksi luokiteltiin vuoden 2009 tilanteessa 23 24 yhteensä noin 10 km, joka vastaa noin kolmea prosenttia päällystetyistä kevyen liikenteen väylistä. Suosituksia: Kunnossapito liitetään osaksi kuntien liikennesuunnittelun prosesseja. Jalkakäytävien ja pyöräteiden puuttuvat kuntokartoitukset toteutetaan ja järjestetään systemaattinen kunnon seuranta. Väylien kunnon parantaminen suunnitellaan ja ohjelmoidaan pitkäjänteisesti. Jalankulku- ja pyöräteiden talvihoidon edellyttämään tilantarpeeseen kiinnitetään huomiota jo asemakaavavaiheessa ja sen yhteydessä tehtävässä liikennesuunnittelussa. Eri käyttäjäryhmien vaatimukset kunnossapidon tasolle määritellään. Yli kunta- ja vastuurajojen kulkevat jalankulku- ja pyöräilyteiden kunnossapitoluokitukset tulee määritellä yhteneväisiksi koko kaupunkiseudulle (ks. kuva 7). Laaditaan seudulliset pyöräreittien talvikunnossapitokartat. Kuva 7. Esimerkki jalankulku- ja pyöräilyteiden kunnossapitoluokituksesta Oulun Kaijonharjun kaupunginosassa. 24 25 Kuva 8. Yhdyskuntarakenteen vyöhykkeet Tampereen kaupunkiseudulla. 3.5 Yhdyskuntarakenteen vyöhykkeet Yhdyskuntarakenteen vyöhykkeet kuvaavat mahdollisuuksia käyttää eri liikennemuotoja. Jalankulkuvyöhyke sijoittuu 1 2 kilometrin etäisyydelle kaupallisesta keskustasta tai palvelutarjonnaltaan monipuolisesta alakeskuksesta. Tällä vyöhykkeellä päivittäisen liikkumisen mahdollisuudet ovat monipuoliset ja suuri osa matkoista kuljetaan jalan. Jalankulkuvyöhyke tarjoaa mahdollisuuden myös autottomaan asumiseen. Jalankulkuvyöhykettä ympäröi jalankulun reunavyöhyke, joka ulottuu jopa kolmen kilometrin etäisyydelle keskustasta. Se tarjoaa hyvät edellytykset pyöräilyyn. Pyöräilyn suosiota parannetaan nopeilla ja suorilla ja mieluusti henkilöautoyhteyksiä lyhyemmillä yhteyksillä palveluihin ja työpaikkoihin. Jalankulun reunavyöhykkeellä on kävelyn ja pyöräilyn lisäksi myös joukkoliikenteen käyttö yleistä silloin, kun joukkoliikenteen tarjonta on korkeatasoista. Intensiivisellä joukkoliikennevyöhykkeellä asuvien joukkoliikenteen käyttö on muita vyöhykkeitä yleisempää korkean palvelutason johdosta. Intensiivisellä joukkoliikennevyöhykkeellä on kuitenkin tärkeää matkaketjujen toimivuus jalankulun ja pyöräilyn kanssa, jota tulee tukea mm. polkupyörien hyvillä liityntäratkaisuilla. Joukkoliikennevyöhykkeelläkin joukkoliikenteen palvelutaso on kilpailukykyinen auton käyttöön etenkin ruuhkaaikana. Muita vyöhykkeitä kutsutaan autovyöhykkeiksi, joissa liikkuminen rakentuu pääasiassa henkilöauton varaan. 2526 Jotta edellytykset kävelylle ja pyöräilylle paranisivat ja niiden suosio lisääntyisi, on asuminen ja palveluverkon lisä- ja täydennysrakentaminen sijoitettava jalankulkuvyöhykkeelle ja tätä ympäröivälle jalankulun reunavyöhykkeelle. Yhdyskuntarakenteen vyöhykkeet helpottavat tunnistamaan erityisesti ne alueet, joissa kävelyn ja pyöräilyn lisäämiselle on merkittävää potentiaalia. Myös joukkoliikennevyöhykkeellä tapahtuva lisä- ja täydennysrakentaminen voi edistää kävelyä ja pyöräilyä sekä parantaa kestävän liikkumisen houkuttelevuutta suhteessa henkilöauton käyttöön. Kävely, ja toimintaympäristön houkuttelemana myös pyöräily, täydentävät luontevasti joukkoliikennematkan toimivaksi matkaketjuksi. Joukkoliikennevyöhykkeellä erityistä huomiota tulee kiinnittää sujuviin ja esteettömiin kävelyn ja pyöräilyn yhteyksiin pysäkeille sekä polkupyörien pysäköintimahdollisuuksiin merkittävimpien pysäkkien yhteydessä Urban Zone -hankkeessa on jaettu eri kaupunkiseutuja vyöhykkeisiin. Projektissa on yhdistetty erillään olevia maankäyttöä kuvaavia tietoaineistoja ja liikennetutkimusaineistoja sekä jalostettu aineistoja maankäytön ja liikenteen suunnittelua hyödyntävään muotoon. Hanketta tehdään Suomen ympäristökeskuksen (SYKE) johdolla ja hankkeessa ovat mukana myös Tampereen teknillinen yliopisto, Aalto-yliopisto ja Helsingin kaupunki. Vyöhykejaon perusteella voidaan erottaa potentiaalisia täydennysrakennettavia alueita ja laskea liikkumisen hiilijalanjäljen muutoksia. Vyöhykkeiden määrittämiseen on käytetty mm. aluetehokkuuden, asukas-, asuntokunta- ja työpaikkatiheyden sekä palveluntarjonnan tunnuslukuja. Liikkumisesta aiheutuvien hiilidioksidipäästöjen selvittämiseksi vyöhykemalliin on yhdistetty valtakunnallisen henkilöliikennetutkimuksen matkapäiväkirja-aineisto. Kuvassa 8 Tampereen kaupunkiseutu on jaettu vyöhykkeisiin projektissa laadittujen vyöhykkeiden muodostamisperiaatteiden mukaisesti: Keskustan jalankulkuvyöhyke Alakeskuksen jalankulkuvyöhyke Keskustan reunavyöhyke Intensiivinen joukkoliikennevyöhyke Joukkoliikennevyöhyke Autovyöhyke 3.6 Kävely ja pyöräily liikkumisen ohjauksessa Liikkumisen ohjauksella (Mobility Management) vaikutetaan ihmisten liikkumistapoihin ja ohjataan ihmiset käyttämään kestäviä liikkumismuotoja. Tällaisia ympäristön ja yhteiskunnan kannalta edullisia liikkumistapoja ovat mm. kävely, pyöräily, joukkoliikenne, kimppakyydit ja autojen yhteiskäyttö. Liikkumistarvetta ja oman auton käyttöä pyritään vähentämään. Auton käytössä pyritään edistämään taloudellista ajotapaa. Liikkumisen ohjauksen yleisimpiä keinoja ovat kestävistä liikkumismahdollisuuksista tiedottaminen, markkinoiminen sekä ihmisten asenteisiin vaikuttaminen kestävän liikkumisen hyväksi. Keinoihin lukeutuvat myös taloudelliset kannustimet sekä kestävän liikkumisen palvelujen koordinointi ja kehittäminen siten, että kestävien kulkutapojen käyttö ja yhdistäminen helpottuvat. Tampereen kaupunkiseudulla on käynnissä Liikkumisen ohjauksen toteuttaminen Tampereen seudulla -hanke, jonka tavoitteena on vakiinnuttaa liikkumisen ohjaus pysyväksi osaksi seudun liikennepolitiikkaa. Hankkeessa rakennetaan seudulle liikkumisen ohjaamisen toimintamalli. Vuonna 2011 valmistuneessa ensimmäisessä vaiheessa kytkettiin alueen keskeiset liikkumisen ohjauksen toimijat mukaan yhteistyöhön ja koottiin toimintamallin suunnittelua tukeva tausta-aineisto. 2627 Hankkeen toisessa vaiheessa laaditaan varsinainen toimintamalli, joka sisältää kuvauksen liikkumisen ohjaukseen osallistuvista toimijoista, heidän rooleistaan, vastuistaan sekä toiminnan kustannuksista ja rahoituksesta. Koordinaattori palkataan alkuvuodesta Hankkeen kolmas vaihe on pilotointivaihe, jossa toimintamalli ja -tavat kehitetään toimivaksi kokonaisuudeksi. Tässä vaiheessa hankkeeseen kytketään kuluttajat ja yritykset. Painopisteenä ovat suuret työpaikat, joissa on mahdollisuuksia parantaa työntekijöiden liikkumistottumuksia pienilläkin toimenpiteillä. Kävelyllä ja pyöräilyllä on hyvät edellytykset nousta yhdessä voimakkaasti kehittyvän joukkoliikenteen kanssa keskeiseksi vetovoimatekijäksi Tampereen kaupunkiseudun liikkumisen ohjaamisessa. Seudun rakennesuunnitelmassa maankäyttöä ohjataan keskustoihin ja joukkoliikennevyöhykkeille, mikä yhdessä kävelykeskustojen kehittämisen kanssa tukee autotonta elämäntapaa sekä tuo palvelut ja asiointikohteet kävellen ja pyöräillen paremmin saavutettaviksi. Lisäksi tässä työssä määritelty kävelyn ja pyöräilyn kehittämisstrategia tukee taajama-alueen kattavan, korkeatasoisen ja kaikkia käyttäjäryhmiä palvelevan kävely- ja pyöräilyverkon syntymistä sekä kattavien polkupyörien liityntäpaikkojen muodostumista joukkoliikenteen laatukäytävien varsille. Kävelyä ja pyöräilyä puoltavat myös seuraavat yleisesti tiedossa olevat tekijät, joita kannattaa hyödyntää liikkumisen ohjaamisen suunnittelun markkinoimisessa: Kävely ja pyöräily ovat lyhyillä matkoilla taloudellisesti ja ympäristön kannalta edullisin tapa liikkua. Pyöräily on nopein kulkutapa ruuhkaisessa kaupungissa lyhyillä matkoilla. Kävely ja pyöräily vaativat huomattavasti vähemmän tilaa kuin henkilöauto. Kävelystä ja pyöräilystä ei synny lainkaan hiilidioksidi- tai muita päästöjä. Kävely ja pyöräily ovat erinomaisia hyötyliikkumisen muotoja. Hyötyliikunnan lisääminen parantaa työntekijöiden työvireyttä ja vähentää sairauspoissaoloja. Syyskuussa 2011 tehdyssä kyselyssä kolme neljäsosaa Tampereen kaupunkiseudun kuntien kunnanvaltuustojen ja teknisten sektoreiden lautakuntien jäsenistä ilmoitti kannattavansa erilaisten tiedotus-, neuvonta-, koulutus- ja asiantuntijapalvelujen tuottamista ihmisten liikkumistapojen ohjaamiseksi enemmän kestävän kehityksen mukaisiksi. 2728 4 Tampereen kaupunkiseudun kävelyn ja pyöräilyn verkko ja ympäristö 4.1 Nykyinen kävelyn ja pyöräilyn verkko tilastoina Tampereen kaupunkiseudun kävelyn ja pyöräilyn verkko on kattava, mutta kuntakohtaisia eroja on paljon. Kaupunkiseudulla on yhteensä vajaat kilometriä kevyen liikenteen väyliä, joista kuntien ylläpitämiä on yli 900 kilometriä ja ELY-keskuksen ylläpitämiä on yli 200 kilometriä. Yksittäisistä kunnista kevyen liikenteen väyliä on selvästi eniten Tampereella (yhteensä 636 km). Tampereen kaupunkiseudulla jalankulkijoille ja pyöräilijöille tapahtui vuosien aikana keskimäärin 90 henkilövahinkoon ja 2,2 kuolemaan johtanutta onnettomuutta vuodessa. Taulukko 1. Tilastotietoa Tampereen kaupunkiseudun kävelyn ja pyöräilyn reiteistä. Kunta Jalankulkijoiden ja pyöräilijöiden Kevyen liikenteen väylien Kulkutapaosuus 2005 heva-onnettomuudet määrä 2011 (km) (vuosikeskiarvo) Kunta ELY Yhteensä Kävelijät Pyöräilijät Loukkaantuneet Kuolleet Tampere % 7 % 75,4 1,6 Kangasala ,8 0,0 Lempäälä ,0 0,0 Nokia ,4 0,4 Orivesi % 6 % 1,8 0,0 Pirkkala ,8 0,2 Vesilahti ,0 0,0 Ylöjärvi ,8 0,0 Yhteensä / ka ,0 2,2 28 29 Kuva 9. Tampereen kaupunkiseudun kävelyn ja pyöräilyn nykyiset reitit. 4.2 Kävelyn ja pyöräilyn verkolliset kehittämistarpeet Tässä luvussa kuvataan jokaisen Tampereen kaupunkiseudun nykyisen seudullisen ja alueellisen kävelyn ja pyöräilyn keskeisen pääreitin kehittämistarpeet. Kehittämistarpeet ovat toistaiseksi alustavia pohdintoja, jotka tarkentuvat myöhempien selvitysten tai suunnitelmien yhteydessä. Taulukossa 2 on esitetty yhteenveto kaikkien pääreittien vahvuuksista ja heikkouksista. Tarkempaa tietoa pääreittien nykytilasta on mahdollista saada liiteraportissa olevista reittikohtaisista arvoruusuista ja ongelmakartoista. Esimerkki pyörätien arvoruususta on esitetty Hervannan laatukäytävän kuvauksessa kuvassa 17 ja esimerkki reitin ongelmakartasta on esitetty Kangasalan laatukäytävän kuvauksessa kuvassa 22. Tässä yhteydessä nykyiset seudulliset ja alueelliset kävelyn ja pyöräilyn pääreitit on nimetty laatukäytäviksi. Luvussa 4.3 on ehdotus uudesta Tampereen kaupunkiseudun kävelyn ja pyöräilyn pääreittien tavoiteverkosta, jossa on mm. otettu huomioon nykyisten laatukäytävien kehittämistarpeet ja niiden ratkaisemiseksi on esitetty uudet linjausvaihtoehdot Laatukäytävät Nokian laatukäytävä Nokian laatukäytävän nykyinen linjaus asettaa rajoitteet reitin kehittymiselle korkeatasoiseksi kävelyn ja pyöräilyn pääreitiksi. Reitillä on vaikeaa suunnistaa ja joillakin osuuksilla on riittämättömästi tilaa laatukäytävän vaatimusten mukaisille ratkaisuille. Tässä yhteydessä esitetään tutkittavaksi kahden uuden pääreitin rakentamista Tampereelta Nokialle. Ensimmäisen reitin esitetään kulkevan ratakäytävää pitkin Tohlopinrantaan ja edelleen 29 30 Tesoman ja Kolmenkulman kautta Nokialle. Toisen reitin esitetään kulkevan Pyhäjärven rantaa pitkin Pyynikiltä Villilänsalmeen ja edelleen Nokiantien, Sarpatintien ja Nokian valtatien kautta Nokialle. Näistä ratakäytävä on suora, nopea, tasainen ja linjaukseltaan looginen. Pyhäjärven rantaväylästä on mahdollista tehdä korkealaatuinen viihtyisä pääreitti, joka houkuttelee arkiliikkujia pyöräilemään, lenkkeilemään ja rullaluistelemaan. Reitti mahdollistaa myös Pitkäniemen, Pirkkalan, Arboretumin ja Pyynikin kautta kulkevan Pyhäjärven kiertoreitin toteutumisen, mikä parantaa niin pyöräilyn kuin virkistysliikkumisen puitteita Tampereen kaupunkiseudulla. Vastaavia ympäristöjä muualla ovat mm. Växjön rantareitit Ruotsissa ja Jyväsjärven kiertävä reitti Jyväskylässä. Ratakäytävän varrella on enemmän maankäyttöä kuin Pyhäjärven rannassa. Ratakäytävä on mahdollista liittää myös asuinalueisiin edellyttäen, että Nokian moottoritielle (vt 12) järjestetään turvalliset risteämiset. Kuva 10. Esimerkkejä yhdistetyn pyörätien ja jalkakäytävän erottelusta ajoradasta. Pyöräilijöille väylän pintamateriaali ei ole paras mahdollinen (kuvat P. Metsäpuro). 30 31 Pirkkalan laatukäytävä Pirkkalan laatukäytävä on suora ja nopea, eikä reitillä ole suuria korkeusvaihteluja. Perusongelmat ovat samat kuin muillakin reiteillä eli väylän laatu ei ole parasta eurooppalaista tasoa ja risteykset ovat erityisesti pyöräilijöille puutteellisia. Lisäksi viitoituksessa esiintyy epäjatkuvuutta. Keväällä 2011 Tampereella toteutettiin kävelyn ja pyöräilyn olosuhdekysely osana Pykälä-projektia. Asukkaat antoivat Arboretumin pyöräily- ja kävelyolosuhteille paljon positiivista palautetta, ja monet heistä kertoivat pyöräilevänsä Pirkkalan suuntaan sen kautta. Pirkkalan laatukäytävästä on mahdollista kehittää ensimmäinen seudullinen huippulaatutason reitti, jota esitetään myös yhdeksi kävelyn ja pyöräilyn kehittämisohjelman pilotoitavaksi kärkitoimenpiteeksi. Kuva 11. Pirkkalasta pääsee lyhyttä ja tasalaatuista väylää pitkin Tampereelle (kuva T. Rantala). Kuva 12. Pirkkalan keskustassa pyöräilijät on eroteltu jalankulkijoista, joskin tila on otettu kävelijöiltä eikä autoilijoilta (kuva T. Rantala). 31 32 Lempäälän laatukäytävä Lempäälän laatukäytävällä on tarve parantaa suunnistettavuutta välillä Peltolammi-Viinikka. Nykyinen reitti kulkee epäloogisesti Sarankulman kautta, vaikka luontevampi reitti kulkisi Lakalaivan kautta. Nykyinen reitti ei palvele kovin hyvin Peltolammin asukkaita eikä Lakalaivan työpaikkakeskittymiä. Mäkisyydestä on haittaa pitkin matkaa, joten laatukäytävän kehittämiseksi olisi Nokian laatukäytävän tapaan hyvä selvittää ratakäytävän käyttömahdollisuutta kävely- ja pyörätien linjauksessa ainakin tilanteessa, jos ratapiha siirtyy pois Viinikasta. Tällöin alueen uudelleen suunnittelun yhteydessä olisi tärkeää ottaa huomioon seudullisen kävely- ja pyöräilyreitin linjaus. Yhteys Vesilahdelle puuttuu. Kuva 13. Mäkisyys on Lempäälän laatukäytävän haittatekijä (kuva K. Vaismaa). Kuva 14. Laatukäytävällä on kiinnitetty jonkin verran huomiota pyörien liityntäpysäköintiin (kuva T. Rantala). 32 33 Hervannan laatukäytävä Hervannan laatukäytävä on heikkolaatuinen välillä Nekalantie Hervanta. Huonosti suunnistettavalla reitillä on vaarallisia alamäkiä, pimeitä metsätaipaleita ja hiekkapintaisia väyläosuuksia. Kevään 2011 pyöräilyn ja kävelyn olosuhdekyselyssä osa asukkaista piti perille löytämistä vaikeana jopa pyöräilykarttaa apuna käyttäen. Kävelyn ja pyöräilyn pääreittien tavoiteverkkoon (kuva 25) on merkitty uusi linjaus Nekalantieltä Hervantaan, joka seuraa paremmin Hervannan valtaväylän linjausta. Autojen melu- ja päästöhaittoja voidaan vähentää linjaamalla reitti eri tasoon kadun kanssa. Hervannan valtaväylä kulkee monin paikoin kuilussa, jolloin kävely- ja pyöräreitti voidaan toteuttaa penkereen päälle. Hervannassa seudullinen pääväylä esitetään kulkevan Hervannan valtaväylää pitkin Ruskontielle saakka, koska kadun korkeusvaihtelut ovat vähäiset ja kadun varressa on tilaa korkealaatuiselle väylälle. Insinöörinkadun väylä esitetään muutettavan alueelliseksi pääväyläksi. Uutta linjausta puoltaa myös se, että monet tärkeät kohteet, kuten esim. teknillinen yliopisto ja Hervannan valtaväylän itäpuoliset työpaikkakeskittymät, sijaitsevat Hervannan valtaväylän läheisyydessä. Samalla Tampereen suunnasta tultaessa yhteys ostoskeskukseen paranee. Reitin jatkaminen Ruskontielle parantaa Hervannan saavutettavuutta jaloin ja pyörällä Ruskontien suunnasta. Tällä hetkellä pyöräilijät joutuvat kiertämään epäloogisesti Insinöörinkadun kautta, koska vain autoilijat kulkevat suoraan Hervannan valtaväylää pitkin. Hervannan laatukäytävän yksi keskeinen ongelma on Viinikan liittymän estevaikutus. Pyöräilymahdollisuuksia liittymässä esitetään parannettavan liittymän uudelleen suunnittelussa. Kuva 15. Hervanta-keskuksessa kävelypainotteisuutta ei ole lisätty pyöräilijöiden kustannuksella (kuva K. Vaismaa). Kuva 16. Hatanpään valtatiellä pyöräilijät joutuvat käyttämään jalkakäytävätasoisia ratkaisuja (kuva K. Vaismaa). 33 34 Kuva 17. Esimerkki Hervannan laatukäytävän (Hervanta Keskustori) pyöräilyn arvoruususta. 34 35 Teiskon laatukäytävä Teiskon laatukäytävän linjaus kulkee autoliikenteen katujen vartta pitkin. Sinänsä looginen linjaus ei tuo jalankulkijoille ja pyöräilijöille lyhempää matkaa autoliikenteeseen nähden. Aitolahdentien varsi on kauttaaltaan mäkinen, ja paikoin on myös epäselvyyttä siitä, millä puolella katua reitti kulkee. Pyörän kilpailukykyä voidaan parantaa rakentamalla väylä Nikistä keskustaan Niihaman kautta. Tällöin pyöräilijät voivat oikaista autoliikenteeseen nähden ja mäkisyyttä saadaan vähennettyä. Reitti on viihtyisä lyhyellä osaa Teiskontietä, Kissanmaankadun ja Ritakadun välissä. Vastaavaa laatua kaivattaisiin koko laatukäytävälle. Välillä Kekkosentie Tampereen keskusta reitti kulkee epäloogisesti tekemällä kierron Ilmarinkadun kautta, vaikka suora linjaus kulkisi Teiskontietä pitkin. Lisäksi Kekkosentien eritasoliittymässä alikulkukäytävät aiheuttavat korkeusvaihteluja ja keväällä kunnossapitovaikeuksia sulamisvesien kertyessä alikulkujen pohjalle. Kevään 2011 olosuhdekyselyssä monet asukkaat totesivat käyttävänsä mieluummin Ilmarinkadun kierron välttämiseksi viihtyisää puistoväylää Kissanmaalta Liisankalliolle. Puistoon esitetään toteutettavan korkeatasoinen pääväylä, mikä nopeuttaisi pyörämatkaa ja parantaisi ajomukavuutta. Rongankadun alikulkutunneli parantaa yhteyttä Tampereen keskustaan. Kuva 18. Teiskontien kävelyn ja pyöräilyn reitti kulkee Kissanmaalla viihtyisässä ympäristössä (kuva K. Vaismaa). Kuva 19. Aitolahdentien varrella on välillä epäselvyyttä, kummalla puolella katua pääväylä jatkuu, mikä saattaa aiheuttaa turhia kadunylityksiä (kuva K. Vaismaa). 35 36 Kangasalan laatukäytävä Kangasalan laatukäytävän linjaus on tasainen ja reitti kulkee erillään vilkkaasta autoliikenteestä. Reitin linjaus on kuitenkin epälooginen autoliikenteeseen nähden, minkä vuoksi suunnistaminen edellyttää viitoitusta. Muutamassa kohdassa viitoitus kuitenkin katkeaa. Reitillä on muutamia alikulkuja, joissa pyöräilyväylät risteävät vaarallisesti keskenään. Tällaisia ovat mm. radanalitus Holvastissa sekä Tampereen itäisen ohitustien ja Sammon valtatien eritasoliittymä. Kangasalan laatukäytävän kehittämistarpeena on parantaa koko reitti kauttaaltaan korkeatasoiseksi, koska nykyisen reitin laatutaso vaihtelee huomattavasti eri osuuksilla. Kangasalan laatukäytävän reitin linjauksessa esitetään tutkittavan radanvarren hyödyntämistä Nokian ja Lempäälän laatukäytävien tapaan. Kuva 20. Esimerkki pyöräliikenteen ohjaamisesta jalankulkijoiden tapaan Sammon valtatien ja Hervannan valtaväylän risteyksessä. Pyöräilijän on ylitettävä monta suojatietä. Pääreitti jatkuu liittymän läpi, mutta reitti ohjaa oikealle (kuva K. Vaismaa). Kuva 21. Väistämisvelvollisuudet ovat epäselviä alikulun kohdalla Tampereen itäisen ohikulkutien ja Sammon valtatien liittymässä (kuva K. Vaismaa). 36 37 Kuva 22. Esimerkki Kangasalan laatukäytävän ongelmakartasta. Värikoodit osoittavat poikkileikkauksen vaihtumisen. Kuvat poikkileikkauksista löytyvät liiteraportista ongelmakartan yhteydestä. 37 38 Ylöjärven laatukäytävä Ylöjärven laatukäytävän laatutaso on Tampereen kaupunkiseudun parhaimmistoa. Väylä on monin paikoin viihtyisä, ja linjaus on looginen. Vähäisten risteämien ansiosta reitti on nopea ja sujuva, mutta Rantaväylällä autoliikenteen melu ja päästöt haittaavat jonkin verran. Tampereen keskustaan tultaessa reitin laatutaso heikkenee selvästi. Lisäksi Sepänkadun ja Nokian moottoritien välisellä osuudella on ongelmia talvikunnossapidon kanssa, koska reitin vieressä ei ole ojaa ja reitille viettää rinne. Kävelyn ja pyöräilyn reitin ja ajoradan välissä olevalla erotuskaistalla lumitila on vähäinen, minkä vuoksi lumi aurataan kävely- ja pyöräilyreitin viereen ylämäkeen. Lämpimällä säällä vesi valuu ajoradan suuntaan sivukaltevalle väylälle ja yöpakkaset jäädyttävät sulamisveden väylän kaltevalle pinnalle, mikä tekee siitä erittäin liukkaan ja vaarallisen (ks. kuva 23). Kuva 23. Ylöjärven laatukäytävän linjaus on suora ja väylän laatutaso on monin paikoin hyvä. Sulamisvesien jäätyminen aiheuttaa liukkausongelmia erityisesti keväisin (kuva P. Metsäpuro). Kuva 24. Liittymien käytettävyyttä on parannettu jättämällä reunakivet pois jalankulku- ja pyöräteiltä (kuva P. Metsäpuro). 3839 Taulukko 2. Yhteenveto Tampereen kaupunkiseudun kävelyn ja pyöräilyn laatukäytävien pyöräilyolosuhteiden vahvuuksista ja puutteista. Laatukäytävä Vahvuudet Puutteet Kangasalan laatukäytävä Hervannan laatukäytävä Lempäälän laatukäytävä Pirkkalan laatukäytävä Nokian laatukäytävä Ylöjärven laatukäytävä Teiskon laatukäytävä väylä kulkee tasaista käytävää väylän varrella on vehreyttä linjaus on suora ja nopea melko vähän liittymiä matkan varrella Kangasalla autoilla on selkeä väistämisvelvollisuus erityisesti Suoraman alueella väylällä melko vähän pysähdyksiä väylä kulkee paikoin viihtyisästi erillään autoliikenteestä viitoitusta on määrällisesti melko paljon Väylällä on melko vähän pysähdyksiä, erityisesti Lempäälän puolella Väylällä ei ole suuria korkeusvaihteluja Linjaus on suora ja nopea Pirkkalan puolella alikuluissa on eroteltu eri suunnat väylän sujuvuus ja viihtyisyys Nokialta Raholaan asti melko hyvä liittymät melko sujuvia koko väylän matkalla, vähän liikennevaloliittymiä päällyste pääosin hyväkuntoista reitin linjaus onnistunut ja looginen reitti on lähes koko matkaltaan viihtyisä ja erityisesti Ylöjärven päässä liikenteen aiheuttamasta melusta ei ole haittaa korkeuseroja reitillä melko vähän reunakiviä poistettu Ylöjärven päässä liikennevaloliittymiä vähän päällyste hyväkuntoista väylä kulkee suoraa ja loogista reittiä väylä ohjaa selkeästi pysähdyksiä on melko vähän väylän varrella on paljon vehreyttä Kissanmaankadun ja Ritakadun välillä väylä on erityisen viihtyisä päällyste on pääosin hyväkuntoinen Itsenäisyydenkadulla on talvella epäjatkuvuuskohta Nattarissa suunta hukkuu liittymissä pyöräilijää kohdellaan pääosin jalankulkijana Heikosti toteutettu radanalitus Holvastissa mäkisyys huono suunnistettavuus viitoituksessa on muutama paha epäjatkuvuuskohta Hallilassa ja itäisen ohitustien eritasoliittymässä linjaus ei ole looginen paikoin vaarallisia alamäkiä ja jyrkkiä mutkia Hallilassa väylä on sorapintainen liittymissä pyöräilijää kohdellaan pääosin jalankulkijana Viinikan kiertoliittymä aiheuttaa estevaikutuksen synkkiä metsäosuuksia, jotka vähentävät sosiaalista turvallisuutta pimeään aikaan mäkisyys linjaus on epälooginen Peltolammilta Tampereen keskustaan liittymissä pyöräilijää kohdellaan pääosin jalankulkijana Lempäälän puolella viitoitus puuttuu liittymissä pyöräilijää kohdellaan pääosin jalankulkijana Viitoitus on puutteellista muutamassa kriittisessä kohdassa linjaus on epäloogisesti Paasikiventien kautta liittymissä pyöräilijää kohdellaan pääosin jalankulkijana laatutaso vaihtelee Nokialla Vihnusjärven kohdalla pintamateriaali laattaa, jota on epämukava ja turvatonta ajaa opastusta Nokian päässä parannettava Raholan kohdalla liikennemerkin mukaan eroteltu jalankulku- ja pyörätie, mutta merkintä tien pinnasta puuttuu Epilässä liittymien turvallisuus heikko, koska autojen ajettava suojatielle nähdäkseen Pispalan valtatien liikenteen => laatuväylä kulkemaan Pispalan valtatien pohjoispuolella Rantatiellä melu ja päästöt haittaavat liittymissä pyöräilijää kohdellaan pääosin jalankulkijana Teivon raviradan kohdalla melko vaarallinen ylityskohta ja opastus puutteellinen Sosiaalinen turvallisuus pimeään aikaan heikko välillä Lamminpää Pispala reitti laatutasoltaan Tampereen seudun parhaimmistoa Itsenäisyydenkadulla on talvella epäjatkuvuuskohta epälooginen kierto Ilmarinkadun kautta Kalevassa Kekkosentien eritasoliittymässä haittaavia korkeusvaihteluja Aitolahdentien varsi on kauttaaltaan mäkinen, samoin Teiskontien varsi Ritakadulta eteenpäin Kumpulassa ja Nikissä epäjatkuvuuskohtia viitoituksessa sekä epäselviä kohtia, millä puolella katua pääväylä kulkee liittymissä pyöräilijää kohdellaan pääosin jalankulkijana 3940 4.2.2 Alueelliset pääväylät Kuntien kävelyn ja pyöräilyn alueverkosta puuttuu joitakin yhteyksiä. Puutteet liittyvät osin myös rakennesuunnitelman 2030 maankäytön toteutumiseen. Yhteyspuutteet on esitetty luvussa 4.3 kävelyn ja pyöräilyn pääreittien tavoiteverkkoa osoittavassa kuvassa 25. Orivedellä on yhteyspuute Rovastintiellä sekä kantatiellä 58 Onnistaipaleen kylän kohdalla. Kangasalla puuttuvat yhteydet Kangasalan asemalta Ruutanaan ja Atalan kautta Tampereelle sekä Ruutanasta Olkahisiin Teiskon laatukäytävälle. Nokialla on yhteyspuutteita Taivalkunnasta Koskenmäkeen sekä Tampereen läntisen ohitustien (E12) varrella välillä Rounionkatu Soppeentie. Ylöjärvellä kaivataan uutta yhteyttä Viljakkalan suunnasta sekä Soppeenmäestä Elovainiolle ja myös Kolmenkulmaan Nokian laatukäytävälle. Tampereella tarvitaan poikittaisyhteyttä Kaukajärveltä Koivistonkylään Vihiojan vartta pitkin, mikä parantaisi mm. poikittaista työmatkaliikennettä Etelä-Tampereen alueella. Samalla Vihiojan viihtyisyyttä voidaan edistää ja pimeitä metsäosuuksia parantaa esim. Turtolankadun ja Hervannan valtaväylän välillä. Nykyisin suurimmalla osalla matkaa kulkee hiekkapintainen väylä. Lisäksi Tampereella on tarvetta yhdistää Vuores, Lahdesjärvi ja Nirva kiinteämmin Koivistonkylään ja Viinikkaan, koska suora väylä uudelta Vuoreksen alueelta Tampereen keskustaan kulkee näiden kautta. Lisäksi reitti Tasanteelta Tampereen keskustaan Niihaman ja Kaupin kautta parantaa alueen virkistyspyöräilymahdollisuuksia ja nopeuttaa pyöräilyä keskustaan Teiskon laatukäytävän suunnasta. Valtatien 9 länsipuolella kulkeva väylä Kaitavedentieltä Nikkiin edistää myös virkistyspyöräilyä ja nopeuttaa pyöräilyä Aitolahden suunnasta keskustaan. Lisäksi kävelyn ja pyöräilyn pääreittien tavoiteverkossa on oikaistu yhteyttä Ruskosta Saarenmaantielle ja parannettu yhteyttä Kolmenkulmasta Ylöjärvelle. Kohdan 4.3 kävelyn ja pyöräilyn pääreittien tavoiteverkon ulkopuolelta löytyy mm. seuraavia kuntien liikenneinsinöörien esille tuomia kävelyn ja pyöräilyn yhteystarpeita: Lempäälässä Turuntiellä välillä Ahtialantie Lempäälän kanava, Vesilahti-Narva, Orivedellä Eräjärven taajaman kohta, Kangasalla Huutijärveltä Sahalahteen ja Raikkuun. Vesistöjen hyödyntäminen Vesistöjen rantojen virkistyskäyttöä erityisesti kävelijöille voidaan entisestään parantaa monessa kunnassa. Kangasalla Kuohunlahden ympäri voidaan mahdollisuuksien mukaan tehdä virkistysreitti kuntalaisille. Myös Vesijärven rantoja voidaan hyödyntää nykyistä paremmin, jotta saataisiin luotua lisää viihtyisiä lenkkimahdollisuuksia. Esimerkiksi kävelyn ja pyöräilyn rantareitin tekemistä Pikonlinnan suunnalta Vesijärven rantaa pitkin Kangasalan keskustaan voitaisiin selvittää. Tampereen, Nokian ja Pirkkalan alueilla Pyhäjärveä kiertävää reittiä voidaan kehittää ja täydentää entistä käytettävämmäksi ja houkuttelevammaksi kävelijöille ja pyöräilijöille. Ihanteellisinta olisi rakentaa laadukas virkistysreitti Pyynikiltä Pitkäniemeen rantaa pitkin, jolloin reitti täydentyisi koko järven kiertäväksi. Lempäälässä viihtyisä Myllyniemi voidaan kytkeä paremmin keskustaan luomalla alueiden välille selkeät kävely-yhteydet. Pirkkalassa Vähäjärven kiertävä reitti voidaan mahdollisuuksien mukaan kehittää vetovoimaiseksi ulkoilutilaksi. 40 41 Kuva 25. Tampereen kaupunkiseudun kävelyn ja pyöräilyn pääreittien tavoiteverkko Kävelyn ja pyöräilyn pääväylien tavoiteverkko Kävelyn ja pyöräilyn pääväylien tavoiteverkon määrittelyn ydinlähtökohtia olivat nykyiset seudulliset pyöräilyn pääreitit sekä Tampereen kaupunkiseudun rakennesuunnitelmassa 2030 esitettyjen nykyisten ja uusien alakeskusten parempi saavutettavuus kävellen ja pyörällä. Pääverkon silmäkoko on melko suuri erityisesti keskustojen ulkopuolella. Tavoitteena on synnyttää seudullinen kävelyn ja pyöräilyn pääreitistö, johon hierarkialtaan alempiluokkaiset reitit voidaan sujuvasti integroida. Pääverkko muodostuu osittain nykyisistä ja kokonaan uusista seudullisista ja alueellisista pääreiteistä. Nykyisin vain Tampere on seudulla määrittänyt kävelyn ja pyöräilyn laatukäytävät. Pääreitit johdetaan työ- ja asuinpaikkakeskittymien kautta huolehtien siitä, että yhteydet ovat mahdollisimman sujuvia, turvallisia ja nopeita. Uudet pääreitit pyritään sijoittamaan maankäytön suunnittelussa yhdyskuntarakenteen sisälle erilleen autoliikenteen pääreiteistä. Pääverkko palvelee kaikkia kävelijöiden ja pyöräilijöiden käyttäjäryhmiä, mutta nopeus- ja sujuvuusarvot puoltavat erityisesti työmatkaliikkujien tarpeita. Pääverkolla tulee laatukäytäväajatteluun tukeutuen olla korkea tekninen laatutaso, joka erottuu hierarkialtaan alempitasoisista väylistä. 4142 Pääreittien tavoiteverkon määrittelyssä on noudatettu seuraavia periaatteita: Seudulliset pääreitit yhdistävät kuntakeskukset Tampereeseen, Alueelliset pääreitit yhdistävät o alakeskukset oman kunnan kuntakeskukseen, o alakeskukset seudullisiin pääreitteihin, o Tampereen ulkopuoliset kuntakeskukset toisiinsa Pääreitit viedään mahdollisuuksien mukaan ympäristöltään viihtyisiin paikkoihin ja reittien linjauksissa vältetään korkeuseroja. Reittien sujuvuutta ja nopeutta korostetaan. Kuvassa 25 on esitetty Tampereen kaupunkiseudun kävelyn ja pyöräilyn pääreittien tavoiteverkko. Todellisuudessa kävelyverkko on kartassa esitettyä huomattavasti tiheämpi, koska jalankulkuvyöhykkeellä kuntien keskustoissa ja alakeskuksissa on paljon jalkakäytäviä, kävelykatuja, toreja, pihakatuja ja muita vastaavia kävelyyn ja oleskeluun soveltuvia alueita. Kävelyn ja pyöräilyn pääreittien tavoiteverkko painottuu jalankulkuvyöhykkeen ulkopuolella enemmän pyöräilyn tarpeisiin, joskaan jalankulkijoiden tarpeita ei saa sielläkään unohtaa. Kävelyn ja pyöräilyn pääreittien tavoiteverkossa tulee jalankulkuvyöhykkeellä kiinnittää erityistä huomiota jalankulun ja pyöräilyn erottelutarpeeseen toisistaan. Erottelussa voidaan käyttää perinteisten ratkaisujen lisäksi myös uusia ratkaisuja, kuten esimerkiksi pyöräkaistoja ja -pyörätaskuja taikka pyöräilyn sallimista molempiin suuntiin yksisuuntaisella kadulla. Tosin viimeisenä esitetty edellyttää lainsäädännön muuttamista. Joka tapauksessa pyöräilijän on usein helpompi kulkea kadulla kuin jalankulkijoiden ja reunakivien joukossa varsinkin silloin, kun katutilan suunnittelussa otetaan pyöräilijä huomioon. Jalankulkuvyöhykkeellä voivat joissakin tilanteissa tulla kyseeseen myös erilaiset Shared Space -ratkaisut. Pyöräilyn tulee kuitenkin olla helppoa ja sujuvaa myös jalankulkuvyöhykkeellä. Hierarkialtaan alempitasoiset kävelyn ja pyöräilyn reitit Kävelyn ja pyöräilyn pääreittien tavoiteverkkoa täydentää hierarkialtaan alempitasoinen verkko, joka integroidaan seudullisiin ja alueellisiin pääreitteihin. Tämä verkko muodostuu alue- ja lähiverkon reiteistä. Alueverkon reitit ovat kaupungin ja kunnanosien välisiä yhteyksiä, jotka johtavat liikennettä pääreiteille. Lähiverkon reitit ovat asuntoalueen kortteleiden välisiä yhteyksiä tai vastaavia. Alue- ja lähiverkko turvaavat kävely- ja pyöräilyreittien saavutettavuuden ja jatkuvuuden myös pääreittien tavoiteverkon ulkopuolella. Vaikka kävelyn ja pyöräilyn pääväylien tavoiteverkon ydinlähtökohta on korkea tekninen laatutaso ja erottuminen muista kävelyn ja pyöräilyn reiteistä, tulee tavoiteverkkoa täydentävän alue- ja lähiverkkojen teknisen laatutason ja muiden ominaisuuksien olla myös korkealuokkaisia. 4.4 Polkupyörien liityntäpysäköinti pysäkkien yhteyteen Tampereen kaupunkiseudun strategisena tavoitteena on olla kävelyn ja pyöräilyn kehittämisen sekä joukkoliikenteen liityntäliikenteen järjestämisen esimerkkialue Suomessa, jossa pyörä on pop ja joukkoliikenteen paras kaveri. Toimiva liityntäpyöräily joukkoliikenteeseen edellyttää, että polkupyörien säilytys pysäkkien yhteydessä on kunnolla järjestetty. Tässä kehittämisohjelmassa on määritelty yhdessä seudun joukkoliikenneyksikön kanssa polkupyörien liityntäpysäköinnin tarpeet potentiaalisimpien linja-autopysäkkien ja asemien yhteyteen (ks. kuva 26). Määrittelyssä ei ole otettu huomioon mahdollista kaupunkiraitiotien tai lähijunaliikenteen käynnistämistä. Polkupyörien liityntäpysäköintipaikat tukevat seudun voimakasta joukkoliikenteen kehittämistä sekä kävelyn, pyöräilyn ja joukkoliikenteen kulkutapaosuuksien kasvattamista henkilöautoliikenteen kustannuksella. 42 43 Polkupyörien liityntäpysäköinnin järjestelyissä tulee kiinnittää huomiota seuraaviin asioihin: Liityntäpysäköinnin tulee tapahtua lähellä pysäkkialuetta. Pyörän jättämisen ja noutamisen tulee olla helppoa ja turvallista. Maankäytön sijoittuminen ratkaisee liityntäpysäköinnin sijoittamispaikan joko toisen pysäkin tuntumaan tai kummallekin pysäkille. Liityntäpysäköintipaikka voidaan sijoittaa o linja-autopysäköinnin yhteyteen silloin, kun tie- tai katualuetta on niukasti käytettävissä, o liittymäalueelle pyöräilyreitin tuntumaan, o pysäkin vieressä olevan liikerakennuksen tai vastaavan tontille. Liityntäpysäköintipaikan tulee sijaita näkyvällä paikalla ilkivaltaa rajoittavan sosiaalisen valvonnan aikaansaamiseksi. Pyörätelineen tulee olla murtovarma runkolukittava malli ja mahdollisuuksien mukaan katettu. Tampereen kaupunki ja ELY-keskus toteuttivat vuonna 2011 yhdessä polkupyörien liityntäpysäköintipaikat kolmelle linja-autopysäkille Tampereella (ks. kuva 27). Karttapohja: OpenStreetMap contributors, CC-BY-SA Kuva 26. Ehdotus Tampereen kaupunkiseudun polkupyörien liityntäpysäköinnin uusista paikoista ja nykyiset liityntäpysäköinnin paikat helmikuun 2012 tilanteessa. Kuva 27. Esimerkki Kaarinan Piispanristin polkupyörien liityntäpysäköintipaikasta (kuva 43 44 4.5 Kuntien keskustojen kehittämistarpeet Tässä yhteydessä kuvataan Tampereen kaupunkiseudun kävelykeskustojen kehittämistarpeet. Keskustojen vahvuuksista ja heikkouksista esitetään yhteenveto taulukossa 3. Tarkempaa tietoa keskustojen kävelyolosuhteista on mahdollista saada liiteraportissa olevista arvoruusuista. Tampere Tampereella on kehitetty mm. Ratinan rantaa, Finlaysonin ja Tampellan aluetta sekä Hervannan keskustaa. Lisäksi kävely- ja pyöräily-yhteyksiä lähiasuinalueilta keskustaan on kehitetty rakentamalla Laukonsilta keskustan eteläpuolelle ja aloittamalla Palatsinsillan rakentaminen pohjoispuolelle. Suunnitelmissa on myös laajentaa kävelykeskustaa ja parantaa Tammerkosken rantojen viihtyisyyttä entisestään. Kävelykeskustan laajentaminen ja erityisesti Hämeenkadun kehittäminen kansainvälisen tason kävely- ja joukkoliikennekaduksi on ajankohtaista. Muutenkin autoliikenteen rajoittaminen, kävelyolosuhteiden parantaminen ja kaupunkitilojen edelleen kehittäminen ovat keskeisiä lähitulevaisuuden toimia Tampereella. Hervanta-keskus on arkkitehtonisesti hieno kävelypainotteisuuttakin huomioiva kokonaisuus, jossa myös palvelut ja joukkoliikennejärjestelyt ovat korkeatasoisia. Uudistuksista huolimatta Hervantaan on jäänyt melko paljon autoliikennettä, jonka rajoittamiseen tulee edelleen pyrkiä. Jatkossa kannattaa pohtia, voisiko Insinöörinkadulta poistaa henkilöautoliikenteen kokonaan kirjaston ja liikekeskuksen välistä. Hervannassa tulee jatkossakin kehittää kävelyn ja oleskelun olosuhteita mm. lisäämällä istumismahdollisuuksia, ottamalla mielenkiintoisia kaupunkitiloja käyttöön esim. kirjaston takana sekä kiinnittämällä huomiota kävelijöiden opastukseen, erityisesti bussipysäkeiltä kohteisiin. Opastuksen tarvetta lisää se, että Hervannassa on paljon kohteita, joissa käy niin suomalaisia kuin kansainvälisiä vieraita. Kuva 28. Esimerkkejä Tampereen keskustan kävelykeskustojen olosuhteiden kehittämisestä iltaja päivävalaistuksessa (kuvat K. Vaismaa). 44 45 Nokia Nokian keskustassa on onnistuttu vähentämään liikenteen haittoja ja parantamaan liikenneturvallisuutta. Samalla on lisätty modernia henkeä mm. Välikadun uudelleen suunnittelulla. Pirkkalaistori on eloisa ja vetovoimainen paikka. Esteettömyyteen on kiinnitetty huomiota mm. liikkeiden sisäänkäynneissä, mutta ongelmana on edelleen katujen muodostama estevaikutus. Esim. Härkitien vaikutuksesta Harju-Center jää sivuun keskustasta. Myös Välikadun alue ja Pirkkalaistori voitaisiin kytkeä toisiinsa entistä paremmin. Nokialla palvelut ovat jonkin verran hajaantuneet keskustan ulkopuolelle mm. Nuijamiestentien kauppakeskittymään. Yrittäjäkadulle tuleva Prisma hajauttaa palveluita entisestään. Kuva 29. Nokian keskustassa liikennettä on rauhoitettu ja liikenneympäristöä parannettu esimerkiksi pintamateriaaleilla (kuvat P. Metsäpuro). Pirkkala Pirkkalassa keskustan kehittäminen on pitkällä, mikä näkyy katukuvassa. Toria on kehitetty, autoliikenteen hallitsevuutta vähennetty ja pyöräilyolosuhteita parannettu. Viihtyisyyteen on kiinnitetty huomiota mm. pintamateriaalin valinnoilla. Lisäksi kävelijöille on annettu hyvin tilaa keskustassa. Kävely ja pyöräily on eroteltu toisistaan, joskin tila pyöräilijöille on otettu ensisijaisesti jalkakäytäviltä eikä ajoradalta. Pyöräväylät ovat melko kapeat, joten keskieurooppalaiseen tapaan yksisuuntainen pyöräily sopisi väylille paremmin. Jotta ihmiset viihtyisivät entistä paremmin ja pitempään keskustassa, kannattaisi mukavia olotiloja ja istumismahdollisuuksia lisätä. Kuva 30. Pirkkalassa kävely ja pyöräily on erotettu toisistaan ja viihtyisyyttä on lisätty erilaisilla pintamateriaaleilla (kuvat T. Rantala). 45 46 Lempäälä Lempäälän keskusta on mukava maalaismainen taajama. Autoliikenne hallitsee katukuvaa, sillä Tampereentie halkoo keskustaa ja autojen pysäköintialueet ovat melko laajoja. Keskusta on ihmisenkokoinen, jota on parannettu pienillä olotiloilla. Kävelypainotteisuutta keskustassa tulee lisätä ja toteuttaa laajempi kävelyalue, jossa ihmiset viihtyvät. Liikenneturvallisuuden edistämiseksi alueen sisälle tulee lisätä suojateitä ja kiinnittää esteettömyyteen huomiota. Keskustan pyöräilyolosuhteita ja pyörien liityntäpysäköintiä rautatieasemalla tulee parantaa. Myös vesistöjen rantoja kannattaa hyödyntää paremmin ja yhdistää viihtyisä Myllyniemi paremmin keskustaan. Keskustan lisäksi Lempäälässä on toinenkin kävelyalue, joka on yksi Suomen parhaimmista. Kävelyn näkökulmasta Ideaparkin sisäpiha on toteutettu laadukkaasti ja hyvillä periaatteilla. Kuva 31. Tampereentie on hallitseva Lempäälän keskustassa (kuvat T. Rantala). Kangasala Kangasalan tori on seudun kärkitasoa hyvin toteutettuna kaupunkitilana, joka torikojuineen, kahviloineen ja pikkuliikkeineen houkuttelee ihmisiä viipymään keskustassa. Linjaautoasema on ihanteellisesti torin laidalla. Keskustaa hallitsevaa Kuohunharjuntietä pitäisi muuttaa kävelypainotteisemmaksi. Myös järven rantoja voisi hyödyntää laajemmin. Raskasta liikennettä on turhan paljon sekä Kangasalan että erityisesti Sahalahden keskustoissa. Sahalahden keskustan läpi kulkee huomattava määrä raskaita ajoneuvoja Saarioisten tehtaille, mikä vähentää olennaisesti viihtyisyyttä ja liikenneturvallisuutta etenkin kun keskustan ala- ja yläkoulut sijaitsevat saman tien varrella. Kangasalan osalta tilanne paranee, kun valtatien 12 Ranta-Koiviston eritasoliittymän Lahden suuntaiset rampit valmistuvat parin vuoden sisällä. Kuva 32. Kangasalan torin ympäristöä palveluineen (kuvat K. Vaismaa). 46 47 Ylöjärvi Ylöjärvellä on toteutettu onnistuneita katuja, joilla keskustan autoliikennettä on saatu rauhoitettua. Tori on viihtyisä olohuone, jonka ympäristössä on oleskelutiloja. Sen palveluita tulee kuitenkin monipuolistaa ja lisätä kytkentää muuhun kaupalliseen keskustaan torin vetovoimaisuuden lisäämiseksi. Nyt torialue on syrjässä kauppakeskus Linkin takana. Yhtenä haasteena Ylöjärvellä on monikeskustaisuus, sillä palvelut ovat sijoittuneet Soppeenmäkeen ja Kirkonseudulle. Lisähaasteen tuo kauppakeskus Elo, joka houkuttelee asiakkaita pois keskustan alueelta. Soppeenmäki ja Kirkonseutu on yhdistetty toisiinsa hyvällä pyöräily- ja kävelyväylällä, mutta Elon alueelle ei ole kunnollista yhteyttä. Myös pyöräpysäköintiä keskustassa ja erityisesti linja-autoasemalla tulee kehittää. Kuva 33. Soppeentiellä on lisätty jalankulkijoille tilaa ja rauhoitettu autoliikennettä kaventamalla kaistoja ja rakentamalla korotettuja liittymiä ja suojateitä. Ylöjärven torialue on toteutettu viihtyisästi, mutta se jää syrjään kauppakeskus Linkin taakse (kuvat P Metsäpuro). Orivesi Oriveden keskustassa on viihtyisyyttä parannettu mm. vähentämällä henkilöautoliikenteen nopeuksia kiertoliittymillä. Monipuoliset palvelut ovat hyvin saavutettavissa. Keskustassa uudet rakennukset sopeutuvat hyvin viehättäviin vanhoihin taloihin. Isot kaupat on sijoitettu keskustaan, eivätkä palvelut ole hajaantuneet. Suurin puute Orivedellä on kaupunkitilojen ja kävelyalueiden puute. Kaiken kaikkiaan keskustaan kaivataan lisää kävelypainotteisuutta. Myös pyöräilyolosuhteita saisi parantaa. Jos keskustan autoliikennettä edelleen rauhoitetaan, pyörät voivat käyttää autojen kanssa samaa ajorataa. Pyörien liityntäpysäköintiin on kiinnitetty huomiota Haapamäen radan varressa olevalla keskustan seisakkeella sekä Oriveden asemalla, mutta Matkahuollossa on pyöräpysäköinnissä puutteita. Yleisesti katettuja pyörätelineitä tarvitaan keskustassa lisää. Kuva 34. Oriveden keskustan viihtyisyyttä voisi entisestään parantaa lisäämällä kävelypainotteisuutta ja mukavia kaupunkitiloja (kuvat K. Vaismaa). 4748 Taulukko 3. Yhteenveto Tampereen kaupunkiseudun keskustojen kävelyolosuhteiden vahvuuksista ja puutteista. Keskusta Vahvuudet Puutteet Tampereen keskusta Hervantakeskus Kangasalan keskusta Lempäälän keskusta kauniita rakennuksia ja Tammerkosken kansallismaisema Finlaysonin ja Tampellan vanhat teollisuusrakennukset on saneerattu tyylikkäästi uusiokäyttöön kompakti alue, joka on helppo hallita kävellen korkeatasoiset ja monipuoliset palvelut arkkitehdin tyylikkäästi suunnittelema kokonaisuus kävelypainotteisuutta on lisätty ja autoliikennettä rauhoitettu esteettömyys on huomioitu hyvin asuinalueilta keskukseen tulee useita kävely- ja pyöräilyväyliä autoliikenteestä erillään hyvät palvelut hyvät joukkoliikenneyhteydet toimiva ja viihtyisä torialue kauniit järvi- ja harjumaisemat toimivat pyöräilyväylät hyvät joukkoliikenneyhteydet Viihtyisyyttä lisätty pienillä kaupunkitiloilla Pyhän Birgitan keskiaikainen kirkko ja Myllyniemi aivan keskustan lähellä Ihmisen kokoinen ja monipuolisten palvelujen keskusta Paljon kehittämismahdollisuuksia autoilun hallitsevuus huonot pyöräilyolosuhteet Hämeenkadun epäviihtyisyys o henkilöauto- ja bussiliikenteen määrä o melu, päästöt o vähäinen tila kävelijöille julkisten oleskelutilojen vähäisyys julkisten oleskelutilojen vähäisyys palvelujen läheisyydessä autoliikenteen runsaus rauhoittamistoimista huolimatta kävelijöiden opastus on puutteellinen tärkeisiin kohteisiin kävelypainotteisuutta kaivataan lisää autoliikennettä melko paljon o raskas liikenne joutuu kiertämään osin keskustan kautta o Kangasalantien ja Tampereentien valoliittymä kierretään Torikadun kautta Kuohunharjuntie hallitsee keskustakuvaa melko paljon järvien rantoja hyödynnetty niukasti Autoliikenne hallitsee katukuvaa mm. laajoina pysäköintialueina ja Tampereentien estevaikutuksena Torialue kaupunkilaisten olohuoneena puuttuu Pyöräilyolosuhteisiin ei kiinnitetty tarpeeksi huomiota 4849 Keskusta Vahvuudet Puutteet Pirkkalan keskusta Nokian keskusta Ylöjärven keskusta Oriveden keskusta Viihtyisyyteen kiinnitetty huomiota mm. pintamateriaalien valinnassa Uudistettu torialue Autoliikenteen hallitsevuutta keskustassa vähennetty Pyöräily ja kävely eroteltu, kävelylle hyvin tilaa Välikadun uudelleensuunnittelun avulla on tuotu modernia henkeä keskustaan liikenteen haittoja onnistuttu vähentämään keskustassa Pirkkalaistori päivisin eloisa ja vetovoimainen Esteettömyyteen kiinnitetty huomiota, vaikka korkeuserot vaikeuttavat esteetöntä pääsyä Nopeuksia saatu alennettua onnistuneen katusuunnittelun avulla Torin ympäristöön rakennettu viihtyisä olohuone, joka kaipaa vain laajempaa palvelurakennetta ja saavutettavuuden parantamista Soppeenmäen sisäiset matkat lyhyitä Soppeenmäen ja Kirkon seutu yhdistetty laadukkaalla väylällä Istumismahdollisuudet keskustassa hyvät Viihtyisä ja kompakti keskusta Monipuoliset palvelut Hyvät kävely-yhteydet palveluihin Autoliikennettä on rauhoitettu kiertoliittymillä Vilkas liikenne ohittaa keskustan Turvallisuus on hyvä Kaupunkitilojen, oleskelupaikkojen ja istumapaikkojen vähäisyys Välikadun alue ja Pirkkalaistori melko huonosti kytketty toisiinsa, erityisesti esteettömyyden näkökulmasta Välikadun ja Pirkkalaistorin palvelurakennetta pitäisi monipuolistaa ja lisätä julkista tilaa Palvelut hajallaan: kaupungissa tällä hetkellä kaksi keskusta, varsinainen keskusta sekä Nuijamiestentien kauppakeskittymä, lisäksi tulossa kolmas keskittymä Yrittäjäkadulle Prisman myötä Härkitie tuo keskustaan melko voimakkaan estevaikutuksen, esim. Harju-Center jää sivuun keskustasta Palvelurakenne kaipaisi monipuolistamista Laadukkaalle pyöräpysäköinnille on lisätarvetta erityisesti Soppeenmäen alueella sekä linjaautopysäkeillä Opastusta ja alueiden markkinoinnille on tarvetta Soppeenmäen ja Kirkon seudun houkuttelevuutta parannettava, jotta pystyy kilpailemaan elinvoimaisuudessa kauppakeskus Elon kanssa Tarvetta hyville kävelyn ja pyöräilyn yhteyksille keskustan ja kauppakeskus Elon välillä Viihtyisyyteen on panostettu, mutta kävelyalueet kaipaisivat vetovoimatekijöitä ja markkinointia, koska potentiaalia on Viihtyisiä oleskelutiloja saisi olla lisää Kävelypainotteisuutta kaivataan Autoliikennettä on keskustassa melko paljon Pyöräpysäköintimahdollisuudet ovat puutteelliset keskustassa ja linja-autoasemalla Pyöräilyolosuhteet keskustassa vaativat kehittämistä 49 50 K. Vaismaa 5 Alustavat kärkitoimenpiteet 5.1 Alustavien kärkitoimenpiteiden määrittämistapa Alustavat kärkitoimenpiteet on jaettu kävelyn ja pyöräilyn strategisten tavoitteiden mukaiseen kolmeen kokonaisuuteen. Kustakin kokonaisuudesta on nostettu esille alustavia kärkitoimenpiteitä ja muutamia pilottihankkeita, joita hyödynnetään kävelyn ja pyöräilyn kehittämisohjelman toimenpidesuunnitelman laatimisessa sen jälkeen kun seutuhallitus, kunnat ja Pirkanmaan ELY-keskus ovat hyväksyneet kävelyn ja pyöräilyn kehittämisstrategian. Osa alustavista kärkitoimenpiteistä koskettaa kaikkia seudun kuntia ja muita toimijoita, osa on pistemäisiä kohdistuen tiettyyn paikkaan tai yksittäiseen pilottihankkeeseen. Pilottien avulla haetaan tarkempia tietoja ja näkemyksiä toimenpiteiden edelleen kehittämiseksi ja niiden toivotaan toimivan veturina muiden vastaavien toimenpiteiden käynnistämiseksi. Tampereen kaupunkiseudun tavoitteena on myös tulla valituksi Liikenneviraston hankehaussa yhdeksi Suomalainen kävely- ja pyöräilykaupunki -hankkeen pilottikohteeksi. Alustavat kärkitoimenpiteet on kohdistettu erikseen kävelylle ja pyöräilylle, ellei kyseessä ole toimenpide, joka koskettaa samalla tapaa kumpaakin liikkumismuotoa. Yhteensä 31 kärkitoimenpidettä on ryhmitelty pilotteineen seuraaville kävelyn ja pyöräilyn strategisten tavoitteiden mukaisille kokonaisuuksille: I. Asenteet ja liikkumistottumukset (12 kärkitoimenpidettä) II. III. Yhdyskuntarakenne sekä maankäytön ja liikennejärjestelmän yhteensovittaminen (8 kärkitoimenpidettä) Infrastruktuuri (11 kärkitoimenpidettä) 5051 5.1.1 Asenteet ja liikkumistottumukset Kävely ja pyöräily on nostettava kaikessa yhdyskuntarakennetta ja sen eri toimintoja koskevassa suunnittelussa ja päätöksenteossa tärkeäksi lähtökohdaksi. Muutoksen aikaan saamiseksi kävelyn ja pyöräilyn tarpeet ja olosuhteet tulee priorisoida julkishallinnon kaikkien eri organisaatioiden ja hallintokuntien päätöksenteossa. Yksilötason liikkumistottumuksiin ja -päätöksiin voidaan vaikuttaa, kun kävely ja pyöräily ovat yleisesti tunnistettuja, vakavasti otettavia ja helposti omiin matkaketjuihin soveltuvia nopeita liikkumismuotoja. Kaikki kehittämistoimenpiteet vaativat resurssin tai toimielimen, joka vie kärkitoimenpiteitä aktiivisesti eteenpäin. Tampereen kaupunkiseudun tärkeimpänä toimielimenä toimii seudulle perustettava kävelyn ja pyöräilyn seurantaryhmä. Kärkitoimet: 1. Kaupunkiseudun kävelyn ja pyöräilyn kehittämisohjelman hyväksyminen liikennemuotojen kehittämisen lähtökohdaksi kaikissa kunnissa ja ELY-keskuksessa. 2. Kävelyn ja pyöräilyn edistämisestä ja kärkitoimenpiteiden seuraamisesta huolehtivan seudullisen seurantaryhmän perustaminen. Pilotti: Toimintasuunnitelman laatiminen vuosille Kävelyn ja pyöräilyn pääreittien tavoiteverkon hyväksyminen maankäytön suunnittelun, väylien toteuttamisen ja kunnossapidon ohjenuoraksi. 4. Kävelyn ja pyöräilyn kuntakohtaisen kehittämisohjelman laatiminen. Seudullisen kehittämisohjelman jalkauttaminen kuntiin. Pilotit: Ylöjärven ja Kangasalan kunnat. 5. Kävelyn ja pyöräilyn merkityksen nostaminen esille kaikessa liikennesuunnittelussa. 6. Kävelyyn ja pyöräilyyn liittyvän informaation lisääminen. Pilotit: Kävelyn ja pyöräilyn liikenteen reittioppaan laajentaminen seudulliseksi palveluksi. Pyöräilykartan ja muuta ajankohtaista pyöräilytietoa sisältävien tiedotustaulujen sijoittaminen kävelyn ja pyöräilyn seudullisille pääreiteille. Pyöräilyn edistämiskampanja, jossa tuodaan esiin kaupungin toimenpiteitä pyöräilyn edistämiseksi ja markkinoidaan pyöräilyä näkyvästi. 7. Liikkumisen ohjaustoiminnan vakiinnuttaminen Pilotit: Kävelyä ja pyöräilyä tukevien kampanjoiden käynnistämisen ja liikkumismuotojen markkinoimisen edistäminen. Esim. kävely- ja pyöräilykampanja 3 5 suurelle työpaikalle. Työpaikkojen liikkumissuunnitelmien laatimisen edistäminen. Yrityksiä kannustetaan laatimaan liikkumissuunnitelmia. Kävelyä ja pyöräilyä edistävän liikkumiskasvatuksen edistäminen kouluissa ja päiväkodeissa. Liikkumissuunnitelman laatimisen edistäminen yhteistyössä erikseen valittuun kouluun ja päiväkotiin. 8. Seudullisen liikkumiskeskuksen perustaminen Tampereelle. 9. Kaupunkipyöräjärjestelmän suunnitteleminen ja toteuttaminen. 10. Kävelyn ja pyöräilyn käyttäjämäärien seurannan kehittäminen. 11. Kuntien ja ELY-keskuksen liikennesektorin rahoituksen muuttaminen kävelyn ja pyöräilyn eduksi. 12. Uusien rahoitusmallien kehittäminen kävelyä ja pyöräilyä edistävien hankkeiden toteuttamiseksi. Pilotti: Yritysten ja yhteisöjen mukaantulo. 5152 5.1.2 Yhdyskuntarakenne sekä maankäytön ja liikennejärjestelmän yhteensovittaminen Kävelyn ja pyöräilyn edistäminen edellyttää yhdyskuntarakenteelta tiiviyttä sekä asumisen, kaupallisten palveluiden ja työpaikkojen sekoittumista. Kävelyn ja pyöräilyn hyvä saavutettavuus edellyttää myös laadukasta infrastruktuuria. Näiden aikaansaamiseksi maankäytön ja liikennejärjestelmän suunnittelun tulee kytkeytyä tiiviisti toisiinsa. Tiivis yhdyskuntarakenne mahdollistaa lyhyet asiointimatkat, joissa kävelyn ja pyöräilyn kilpailukyky liikkumistapojen joukossa on parhaimmillaan. Maankäytön suunnittelulla vaikutetaan eri kulkutapojen reitteihin. Autot voidaan esimerkiksi ohjata kiertämään pidempi matka asuinalueelta keskustaan ja vastaavasti tarjota oikaisevia reittejä kävelijöille, pyöräilijöille ja joukkoliikenteelle. Laadukkaiden joukkoliikenteen runkoyhteyksien rakentaminen, toimiva liityntäliikenne ja kävelyn ja pyöräilyn sujuva kytkeytyminen joukkoliikenteeseen tarjoaa matkaketjuja, jotka voivat olla kilpailukykyisiä henkilöautoon verrattuna myös pitemmillä matkoilla. Tampereen kaupunkiseudulla yhdyskuntarakenteen hajaantuminen on johtanut monilla paikoilla asiointimatkojen pidentymiseen. Toisaalta yhdyskuntarakenteen väljyys mahdollistaa täydennysrakentamisen, joka hyvin suunniteltuna tarjoaa laadukkaan ja houkuttelevan jalankulku- ja pyöräily-ympäristön. Kärkitoimet: 13. Kävelyn ja pyöräilyn asiantuntemuksen lisääminen yleis- ja asemakaavojen laatimiseen. Pilotti: Liikennesuunnittelija kiinteästi mukaan kaikkiin Tampereen kaupunkiseudun yleis- ja asemakaavoihin. 14. Kävelyn, pyöräilyn ja joukkoliikenteen edistämismahdollisuuksien kirjaaminen kaikkiin yleis- ja asemakaavojen tavoitteisiin. 15. Kävelylle ja pyöräilylle suotuisan yhdyskunta- ja palveluverkon luominen. 16. Kävelyn ja pyöräilyn reittien suunnitteleminen kaikkiin yleis- ja asemakaavoihin. Pääreittien merkitseminen yleiskaavakarttoihin sitovina tai ohjeellisina reitteinä taikka yhteystarpeina. 17. Kaavojen liikennevaikutusten arvioiminen kävelyn, pyöräilyn ja joukkoliikenteen näkökulmasta. 18. Pyöräpysäköintinormien asettaminen kuntien rakennusjärjestyksiin tai kaavamääräyksiin. 19. Palveluverkon muutosten vaikutusten arvioiminen liikkumistottumuksiin, erityisesti kestävään liikkumiseen. 20. Työkalujen kehittäminen arvioimaan kaavoituksen ja liikenneympäristön rakentamisen vaikuttavuutta kävelylle ja pyöräilylle. 5253 5.1.3 Infrastruktuuri Infrastruktuurin laadun parantaminen on Tampereen kaupunkiseudulla yksi merkittävimmistä edellytyksistä kävelyn ja pyöräilyn kulkutapaosuuden lisäämiseksi. Kävelyä ja pyöräilyä suositaan silloin, kun matkojen pituus on kohtuullinen ja matka on kävellen tai pyöräillen lyhyempi ja nopeampi kuin autolla. Kävely- ja pyöräilyinfrastruktuurin vaatimuksia ovat mm. väylien hyvä tekninen ja ympäristöllinen laatutaso sekä reittien jatkuvuus ja opastus. Viihtyisä, esteetön ja turvalliseksi koettu ympäristö, sykähdyttävät yksityiskohdat sekä reittien katkeamattomuus kannustavat valitsemaan kävelyn ja pyöräilyn. Infrastruktuurin tulee tukea mukavaa, nopeaa ja turvallista pyöräilyä sekä toimivaa, viihtyisää, virikkeellistä ja esteetöntä kävely-ympäristöä. Kävely- ja pyöräilyinfrastruktuurin tulee tukea myös sujuvia matkaketjuja joukkoliikenteeseen. Kärkitoimet: 21. Kävelyn ja pyöräilyn pää-, alue- ja lähiverkon reittien laatukriteerien määrittäminen yhdyskuntarakenteen eri vyöhykkeissä. Pilotit: Pilottihanke Liikenneviraston Kävelyn ja pyöräilyn suunnitteluohjeen päivittämiseen. 22. Kävelyn ja pyöräilyn alemman hierarkiatason verkon määrittäminen kaikissa seudun kunnissa. 23. Kuntien kävelykeskustojen laatutason nostaminen. Pilotit: Kangasalan, Lempäälän ja Oriveden keskustat. 24. Taajamien jalankulkuympäristöjen houkuttelevuuden, laatutason ja esteettömyyden parantaminen. 25. Kävelyn ja pyöräilyn pääreittien (laatukäytävien) laatutason nostaminen. Pilotti: Tampere Pirkkala, ehdotus Liikenneviraston Suomalainen kävely- ja pyöräilykaupunki -hankkeen pilottikohteeksi. 26. Kävelyn ja pyöräilyn yhteyspuutteiden korjaaminen. 27. Jalankulku- ja pyöräilyväylien yhtenäisen ylläpidon ja hoidon toteuttaminen. Pilotit: Jalankulku- ja pyöräilyteiden yhtenäisen kunnossapitoluokituksen määrittäminen koko kaupunkiseudulle. Tampereen kaupunkiseutua koskevan kävelyn ja pyöräilyn ylläpito- ja hoito-oppaan laatiminen. Seudullisten pyöräreittien talvikunnossapitokarttojen laatiminen. 28. Polkupyörien liityntäpysäköinnin järjestäminen pysäkkien ja asemien yhteyteen. Pilotit: Rautatieaseman pyöräpysäköinti, ehdotus Liikenneviraston Suomalainen kävely- ja pyöräilykaupunki -hankkeen pilottikohteeksi yhdessä Helsingin ja Hyvinkään rautatieasemien kanssa. Tampereen kaupunkiseudun kävelyn ja pyöräilyn kehittämisohjelmassa esitettyjen polkupyörien liityntäpysäköintipaikkojen toteuttaminen pysäkkien ja asemien yhteyteen (ks. kuva 18). 29. Tampereen kaupunkiseudun pyöräpysäköinnin suunnitteleminen ja toteuttaminen. 30. Uusien pyöräilyratkaisujen (pyöräkaistat, pyörätaskut, liittymät, kaksisuuntaisen pyöräilyn salliminen yksisuuntaisella kadulla) tarveselvityksen laatiminen. 31. Tampereen kaupunkiseudun kävelyn ja pyöräilyn viitoitussuunnitelman laatiminen ja toteuttaminen. 53 54 K. Vaismaa 5.2 Vastuutahot Maankäyttö- ja rakennuslaki ohjaa kuntien maankäytön suunnittelua sekä siihen liittyvää kävelyn ja pyöräilyn edistämistä. Kaavoitus luo reunaehdot ja mahdollisuudet kävelyn ja pyöräilyn edistämiselle. Kunnossapito- ja puhtaanapitolaissa määrätään vastuut jalankulku- ja pyöräteiden kunnossapidosta sekä niiden jakautuminen tien- ja kadunpitäjien sekä kiinteistöjen kesken. Suurin vastuu kävelyn ja pyöräilyn väylien rakentamisesta ja ylläpidosta kuuluu kunnille ja ELY-keskuksille. ELY-keskusten kevyen liikenteen tarveselvityksissä on priorisoitu tärkeimmät maanteiden kävelyn ja pyöräilyn väylähankkeet. Kuntien ja ELY-keskusten yhteistyö on tärkeää kävelyn ja pyöräilyn verkoston kehittämisessä. Kiinteistöillä puolestaan on tärkeä vastuu turvallisien liikkumisolosuhteiden ylläpidossa keskusta-alueilla. Kuntien organisaatioissa kävely ja pyöräily, niiden olosuhteiden järjestäminen sekä edistäminen ovat perinteisesti kuuluneet tekniselle toimialalle. Vastuu kävelyn ja pyöräilyn edistämisestä kuuluu kuitenkin kaikille kunnan hallinnonaloille. Yritykset, media, järjestöt ja yhteisöt aina yksilötasolle saakka vaikuttavat omilla valinnoillaan elinympäristöön, liikkumisen turvallisuuteen ja hyvinvointiin sekä kävelyn ja pyöräilyn arvostukseen. Ilman laaja-alaista yhteistyötä ja vastuiden jakamista tulokset ovat vaarassa jäädä laihoiksi. ELY-keskukset ovat olleet aktiivisia kävelyn ja pyöräilyn olosuhteiden kehittäjiä etenkin maantieverkon liikenneturvallisuuden näkökohdasta. Kunnissa kävelyn ja pyöräilyn suunnittelu omina liikennemuotoinaan on useasti jäänyt autoilun ja jossain määrin myös joukkoliikenteen varjoon. Kunnat voisivat hyödyntää suunnittelussa oman pyöräilyasiamiehensä asiantuntemusta nostaakseen pyöräilyn tarpeita omana liikennemuotona esille. 54 Näytä lisää
Jyväskylän kevyen liikenteen laatukäytävä ja sen palvelutason määrittäminen Julkaisulupa:03042 JYVÄSKYLÄN KAUPUNKI Tekninen palvelukeskus PL 233 40101 JYVÄSKYLÄ Puhelinvaihde (014) 624 211 Jyväskylän kevyen Lisätiedot Tampereen kaupunkiseudun keskustojen seurantamittaristo (barometri) 2012 Kuntajohtajakokous 5.10.2012
Tampereen kaupunkiseudun keskustojen seurantamittaristo (barometri) 2012 Kuntajohtajakokous 5.10.2012 Seutuhallitus 31.10.2012 2 3 TIIVISTELMÄ Tampereen kaupunkiseudun kuntien keskusta alueiden kehittäminen Lisätiedot Hyvä väyläomaisuuden hallinta kevyen liikenteen väylillä
Hyvä väyläomaisuuden hallinta kevyen VOH 2.16 Tiehallinnon selvityksiä 39/2006 Hyvä väyläomaisuuden hallinta kevyen VOH 2.16 Tiehallinnon selvityksiä 39/2006 Tiehallinto Helsinki 2006 Kannen kuva: Yleiset Lisätiedot Kävelyn ja pyöräilyn valtakunnallinen strategia 2020 Nationell strategi för gång och cykling 2020 National Strategy for Walking and Cycling 2020
Kommunikationsministeriet Ministry of Transport and Communications Kävelyn ja pyöräilyn valtakunnallinen strategia 2020 Nationell strategi för gång och cykling 2020 National Strategy for Walking and Cycling Lisätiedot Yleiskaavan sisältö ja esitystavat. Yleiskaavan sisältö ja esitystavat
Yleiskaavan sisältö ja esitystavat 1 2 Esipuhe Tämä opas kuuluu maankäyttö- ja rakennuslainsäädännön toimeenpanoa ja soveltamista edistävään Maankäyttö- ja rakennuslaki 2000 -julkaisusarjaan. Opas sisältää Lisätiedot Autoriippuvainen yhdyskunta ja sen vaihtoehdot Vesa Kanninen Panu Kontio Raine Mäntysalo Mika Ristimäki (toim.)
Yhdyskuntasuunnittelun tutkimus- ja koulutuskeskuksen julkaisuja B 101 Espoo 2010 Autoriippuvainen yhdyskunta ja sen vaihtoehdot Vesa Kanninen Panu Kontio Raine Mäntysalo Mika Ristimäki (toim.) Jakelu: Lisätiedot Itäväylän seuturaitin parantaminen
Helsingin kaupunkisuunnitteluviraston liikennesuunnitteluosaston selvityksiä 2004:1 Itäväylän seuturaitin parantaminen pyöräilyn pääväylän kehittäminen pienillä toimenpiteillä Esipuhe Tässä pilottisuunnitelmassa Lisätiedot ASKEL HYVÄÄN LIIKKUMISEEN. Liikkumisen ohjauksen kehittäminen Hyvinkäällä Koontimuistio 23.6.2011
ASKEL HYVÄÄN LIIKKUMISEEN Liikkumisen ohjauksen kehittäminen Hyvinkäällä Koontimuistio 23.6.2011 ASKEL HYVÄÄN LIIKKUMISEEN LIIKKUMISEN OHJAUKSEN KEHITTÄMINEN HYVINKÄÄLLÄ SISÄLTÖ JOHDANTO A. TOIMENPITEIDEN Lisätiedot Valtatie 13 Lappeenranta Nuijamaa, Ympäristövaikutusten arviointimenettely
marraskuu 2013 Valtatie 13 Lappeenranta Nuijamaa, Ympäristövaikutusten arviointimenettely Ympäristövaikutusten arviointiohjelma Valtatie 13 Lappeenranta-Nuijamaa Ympäristövaikutusten arviointimenettely Lisätiedot Kylärakenneohjelma. Kaupunginvaltuusto 11.6.2014 37
Kylärakenneohjelma Kaupunginvaltuusto 11.6.2014 37 SISÄLTÖ 1. LÄHTÖKOHDAT... 1 KYLÄRAKENNEOHJELMAN TARKOITUS... 1 KYLÄRAKENNEOHJELMAN OVAT RAKENTANEET VALTUUTETUT JA KYLIEN ASUKKAAT... 1 TOIMINTAYMPÄRISTÖ Lisätiedot Oulu 2003. Liikenne- ja viestintäministeriön Jaloin-hanke Internet-sivut: www.tieliikelaitos.fi/jaloin
Otsikko: Talvipyöräilyn laajuus, sen esteet ja motiivit sekä terveysvaikutukset Ulkoasu ja taitto: Timo Perälä Painopaikka: Painotalo Suomenmaa, Oulu Kannen kuva: Timo Perälä Oulu 23 Liikenne- ja viestintäministeriön Lisätiedot TENONLAAKSON KEHITTÄMISSUUNNITELMA JA RANTAOSAYLEISKAAVAT DEANULEAGI OVDDIDANPLÁNA JA GÁDDEOASSEOPPALAŠLÁVAT
Kehittämissuunnitelma 2020 67030427 22.11.2004 Tarkistettu, kunnanvaltuuston päätös 21.12.2004 50 Utsjoen kunta i ESIPUHE Kehittämissuunnitelmaraportti on osa Tenojokilaakson kehittämissuunnitelma ja Lisätiedot VR-Yhtymä Oy 2009. Kohti uutta liikennepolitiikkaa. Älyä liikenteeseen ja viisautta liikkujille. Toisen sukupolven älystrategia liikenteelle
VR-Yhtymä Oy 2009 Kohti uutta liikennepolitiikkaa Älyä liikenteeseen ja viisautta liikkujille Toisen sukupolven älystrategia liikenteelle Ohjelmia ja strategioita 1/2013 Kohti uutta liikennepolitiikkaa Lisätiedot 1 2007 Paikallisliikenne
1 2007 Paikallisliikenne S U O M E N P A I K A L L I S L I I K E N N E L I I T T O 57. UITP:n kansainvälinen joukkoliikennekongressi Helsingissä 20.-24.5.2007 Paikallisliikenne 1/2007 SISÄLTÖ 57. UITP:n Lisätiedot Julkisen ja yksityisen sektorin yhteistyö maankäytössä
HELSINGIN YLEISKAAVA Yleiskaavan ihmisiin kohdistuvat sosiaaliset ja viihtyisyyteen liittyvät vaikutukset Helsingin kaupunki Kaupunkisuunnitteluvirasto Helsingin kaupunkisuunnitteluviraston yleissuunnitteluosaston Lisätiedot MAAKUNTASUUNNITELMA 2035+ MAAKUNTAOHJELMA 2014 2017. varsinais-suomen liitto egentliga finlands förbund regional council of southwest finland
Pirkanmaan liikennejärjestelmäsuunnitelman aiesopimus v. 2012-2016 Seurantaraportti 2014 Sisällys 1. Johdanto 4 2. Aiesopimuksen edistyminen kokonaisuutena 5 3. Aiesopimukseen sisältyvien tehtävien edistyminen Lisätiedot Miten yleiskaava tehdään ja miten sen valmisteluun voi osallistua?
Kotikaupunkina Helsinki Asumisen ja siihen liittyvän maankäytön toteutusohjelma 2012 Kotikaupunkina Helsinki Asumisen ja siihen liittyvän maankäytön toteutusohjelma 2012 Helsingin kaupunki Talous- ja Lisätiedot LIIKENNEVIRASTON OHJEITA. Tiehankkeiden arviointiohje
13 2013 LIIKENNEVIRASTON OHJEITA tä Liikenneviraston ohjeita 13/2013 Liikennevirasto Helsinki 2013 Kannen kuva: Markku Nummelin Verkkojulkaisu pdf (www.liikennevirasto.fi) ISSN-L 1798-663X ISSN 1798-6648 Lisätiedot Kunnat turbulenssissa Millainen on tulevaisuuden kunta? Tulevaisuuden kunta asiantuntijatyöryhmän keskustelupaperi
Kunnat turbulenssissa Millainen on tulevaisuuden kunta? Tulevaisuuden kunta asiantuntijatyöryhmän keskustelupaperi Joulukuu 2014 VALTIOVARAINMINISTERIÖ PL 28 (Snellmaninkatu 1 A) 00023 VALTIONEUVOSTO Puhelin Lisätiedot K8- kuntien seudullisen ilmastostrategian esiselvitys Osa III: Tiivistelmät. Juha Harju, Seinäjoen kaupunki
K8- kuntien seudullisen ilmastostrategian esiselvitys Osa III: Tiivistelmät Juha Harju, Seinäjoen kaupunki Tekijät: Laura Lundgren & Niina Huovari 2010 Sisällysluettelo 1.0 Alkusanat... 3 2.0 Johdanto... Lisätiedot MIKKELIN SEUDUN LASTEN JA NUORTEN HYVINVOINTISUUNNITELMA VUOSILLE 2010-2012
MIKKELIN SEUDUN LASTEN JA NUORTEN HYVINVOINTISUUNNITELMA VUOSILLE 2010-2012 Hirvensalmi Kangasniemi Mikkeli Mäntyharju Pertunmaa Puumala Ristiina Suomenniemi Laatija Johanna Will-Orava Lapsiperhepalveluiden Lisätiedot Palvelut ja tiedot käytössä. Julkisen hallinnon ICT:n hyödyntämisen strategia 2012 2020
Palvelut ja tiedot käytössä Julkisen hallinnon ICT:n hyödyntämisen strategia 2012 2020 SISÄLLYSLUETTELO Esipuhe... 1 1 Julkisen hallinnon ICT:n toimintaympäristö ja nykytila... 3 1.1 Toimintaympäristön Lisätiedot Sosiaali- ja terveysministeriön julkaisuja 2013:11 LAATUSUOSITUS HYVÄN IKÄÄNTYMISEN TURVAAMISEKSI JA PALVELUJEN PARANTAMISEKSI
Sosiaali- ja terveysministeriön julkaisuja 2013:11 LAATUSUOSITUS HYVÄN IKÄÄNTYMISEN TURVAAMISEKSI JA PALVELUJEN PARANTAMISEKSI Helsinki 2013 Laatusuositus hyvän ikääntymisen turvaamiseksi ja palvelujen Lisätiedot Varsinais-Suomen liitto Egentliga Finlands förbund Regional Council of Southwest Finland
Turku Lieto selvitys valtatien 10 linjausvaihtoehdoista liedossa Valtatie 10 toimii Turun seudulla pitkämatkaisen ja seudullisen liikenteen välittäjänä. Se on Varsinais- Suomen ja Hämeen keskusten välinen Lisätiedot Kuopion kaupungin ympäristöstrategia vuoteen 2012. Kuopio aktiivinen ympäristöasioiden edelläkävijä
Kuopion kaupungin ympäristöstrategia vuoteen 2012 Kuopio aktiivinen ympäristöasioiden edelläkävijä Hyväksytty kaupunginhallituksessa 27.11.2006 ja käsitelty kaupunginvaltuustossa 18.12.2006 2 Sisällysluettelo Lisätiedot Kaava N 173 Nummelan taajaman korttelin 32 ja ET-alueen asemakaavamuutos
Kaava N 173 Nummelan taajaman korttelin 32 ja ET-alueen asemakaavamuutos Asemakaavan muutosehdotuksen selostus Kh 23.3.2015 kh liite Kate 18.3.2015 24 Kate om Ympa 13.9.2011 79 Ympa om Asia 45/10.02.03/2015 Lisätiedot Työ ja terveys Suomessa 2012 Seurantatietoa työoloista ja työhyvinvoinnista